Pentadbiran Trump Mengumumkan Senarai Tarif Ke Atas $200 bilion Barangan China

Pada awal pagi hari ini, pegawai US telah mengeluarkan senarai yang mengandungi ribuan barangan import China untuk dikenakan tarif termasuk beratus-ratus produk makanan serta tembakau, bahan kimia, arang batu, keluli dan aluminium.
Ia juga termasuk barangan pengguna dari tayar kereta, perabot, produk kayu, beg tangan dan beg pakaian, makanan anjing dan kucing, sarung tangan, dan lain-lain lagi.
Menurut wakil perdagangan U.S., Robert Lighthizer, dalam mengumumkan tarif yang dicadangkan, selama lebih setahun pentadbiran Trump telah cuba berunding dengan China agar menghentikan amalan perdagangan yang tidak adil. Dalam menangani hal ini, US telah menggunakan langkah tersebut bagi melindungi perdagangannya, walaubagaimanapun China telah membalas kembali pengenaan tarif ke atas produk US..
Minggu lepas, Washington mengenakan tarif 25 peratus ke atas $ 34 bilion import China, dan Beijing bertindak segera dengan tarif yang hampir sama iaitu kira-kira sama dengan jumlah eksport U.S ke China.
 Para pelabur mengkhuatirkan perang perdagangan yang semakin meningkat antara dua ekonomi terbesar di dunia boleh memberi impak buruk keatas pertumbuhan global.
Presiden Donald Trump berkata beliau berkemungkinan akan mengenakan tarif ke atas barangan yang bernilai lebih daripada $ 500 bilion bagi barangan China iaitu kira-kira jumlah import U.S. dari China pada tahun lepas.
Senarai baru yang diterbitkan mensasarkan lebih banyak barang pengguna sekaligus meningkatkan lagi ancaman langsung kepada para pengguna dan firma runcit.
Namun tarif itu tidak akan dikenakan sehingga selepas tempoh dua bulan bagi mendapatkan kritikan dan saranan masyarakat mengenai senarai yang dicadangkan.


Harga Pengeluar Amerika Syarikat PPI Naik 0.3%

Harga pengeluar Amerika Syarikat meningkat 0.3% pada Februari berbanding 0.6% yang direkodkan sebelum ini. Bacaan kali ini juga lebih dari jangkaan kenaikan 0.1%.
Jika tidak mengambilkira makanan dan bahan api, harga pengeluar meningkat 0.3% berbanding 0.4% sebelum ini dengan kenaikan lebih tinggi dari jangkaan 0.2%.
Terdapat kenaikan signifikan dalam harga elektrik pada tempoh sama tetapi harga gas jatuh selepas pengukuhan harga sebelum ini.
 Harga sektor perkhidmatan naik 0.4% pada Februari berbanding 0.3% yang direkodkan sebelum ini walaupun terdapat sedikit perubahan dalam harga perdagangan, pengangkutan dan pergudangan. Peningkatan yang tinggi dalam harga sektor perkhidmatan akan mencetuskan spekulasi bahawa tekanan ke atas kepada harga selepas kenaikan harga bahan api.
Data secara keseluruhan tidak akan mencetuskan kenaikan mendadak dalam inflasi dengan tekanan secara keseluruhan masih lagi terkawal ketika ini. Kejatuhan dalam harga gasolin juga akan menjadi faktor signifikan bagi menyerap tekanan kenaikan kepada harga pengguna (CPI) dan akan membantu mengurangkan kenaikan harga.
Sejurus data ini dikeluarkan, US dolar dilihat terus kukuh dengan kurangnya pergerakan yang signifikan kepada pasaran.


Jumlah Tuntutan Insurans Pengangguran Melebihi Jangkaan Pasaran

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 3,000 tuntutan kepada 258,000 bagi minggu berakhir pada 24 Mac berbanding minggu sebelum itu yang mencatatkan jumlah 261,000 tuntutan yang telah dikaji semula.
Data yang dikeluarkan ini lebih tinggi dari jangkaan penganalisis sebanyak 244,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 108 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini meningkat kepada 2.052 juta pada minggu berakhir 18 Mac.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


Matawang Pound Dan Euro Tertekan, USD Terus Pertahankan Pengukuhan

Matawang pound memperlihatkan penurunan berbanding USD pada dagangan sesi Eropah dengan perhatian terus tertumpu kepada perkembangan terbaru dalam pilihan raya UK.
Kehangatan pilihan raya UK kian terasa apabila pemimpin Parti Buruh, Jeremy Corbyn menyerang PM UK Boris Johnson dengan bukti salinan dokumen pembacaan penuh mengenai rundingan dagangan UK dan AS yang menunjukkan PM Johnson cuba menjual kepentingan Perkhidmatan Kesihatan Kebangsaan UK (NHS) kepada Presiden AS Donald Trump.
Tuduhan itu kemudian dinafikan sekerasnya oleh PM Johnson dengan menyatakan rundingan dagangnya akan terbatal jika Donald Trump mahu melibatkan kepentingan NHS dalam rundingan tersebut.
Jangkaan pasaran terhadap kemenangan Parti Konservatif telah menyokong dagangan pound untuk diniagakan di paras tertinggi. Bagaimanapun, dengan berbaki dua minggu sahaja lagi, situasi tersebut boleh berubah dan ini telah menyumbang kepada ketidakpastian yang menyebabkan pergerakan pound terbatas.
 Sementara itu, matawang euro diniagakan menyusut menghampiri paras terendah bulanan pada sesi dagangan Eropah walaupun dengan data pekerjaan Jerman menunjukkan catatan lebih baik daripada yang dijangkakan.
Kadar pengangguran di Jerman kekal tidak berubah pada 5%, tetapi mencatatkan pengurangan dalam bilangan penganggur sebanyak 16, 000 berbanding jangkaan pasaran yang mengunjurkannya akan meningkat sebanyak 5, 000.
Selain itu, dolar USD terus mempertahankan kedudukannya di tengah-tengah kebimbangan terhadap ketegangan hubungan Amerika Syarikat dan China selepas ia digugat oleh tindakan Donald Trump yang mencentuskan maran tindak balas daripada China.
Matawang USD dilihat mula menunjukkan sedikit peningkatan berbanding safe-haven yen selepas diniagakan mendatar sepanjang sesi Asia.


Dah Ada ‘Signal’ Untuk Penurunan Harga USD/JPY?

Penyusutan semula dagangan US dolar dalam pasaran dapat dilihat dengan lebih jelas pada carta harga pasangan mata wang safe-haven USD/JPY di mana siri kenaikan harga sejak minggu lalu dijangka berakhir.
Namun masih awal untuk menentukan penurunan bagi pergerakan harga pada skala yang lebih besar.
Jika diperhatikan, sejak minggu lalu harga telah membuat kenaikan lebih tinggi selepas melepasi zon rintangan 104.800.
Kenaikan harga diteruskan sejak awal minggu ini dengan pergerakan di atas paras sokongan Moving Average 50 (MA50) kekal memberi isyarat trend bullish pada carta USD/JPY.
Namun pada Rabu lalu, harga yang mencapai paras ketinggian pada zon rintangan 106.200 gagal meneruskan kenaikan selepas dua kali menguji zon tersebut.
Harga kemudiannya menunjukkan penurunan semula dan bergerak lebih rendah di bawah paras halangan MA50 pada dagangan Khamis semalam yang memberikan isyarat untuk perubahan trend bearish berikutan penyusutan pada nilai US dolar.
Zon RBS (resistance become support) 105.600 diuji pada dagangan sesi Eropah pada hari ini yang menjadi paras sokongan harga.
 Penurunan lebih rendah melepasi zon tersebut dilihat akan menuju semula ke zon RBS 104.800 sebelum penurunan seterusnya akan menguji paras support 104.400.
Namun jika harga berjaya kembali melonjak semula, zon resistance 106.200 yang dicapai pada minggu ini akan diuji sekali lagi.
Harga yang berjaya menembusi zon tersebut dilihat akan menuju ke paras 106.500 untuk menguji pula paras rintangan tersebut di samping mencatatkan paras tertinggi terbaru 5 minggu.
Apa-apa pun, pelabur perlu pantau faktor-faktor yang mempengaruhi mata wang US dolar di samping sentimen semasa pasaran bagi kedua-dua mata wang safe-haven ini.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 7/1/2019

Pergerakan harga pada chart pasangan matawang safe-haven USD/JPY pada Jumaat menunjukkan harga bergerak mendatar di mana pengukuhan Yen sebelum ini semakin kehilangan momentum setelah ketegangan perang dagang antara Amerika Syarikat dan China kembali reda. Selain daripada kenyataan berwaspada oleh Menteri Kewangan Jepun, Asakawa berikutan kebimbangan terhadap pasaran kewangan, risiko dalam pasaran yang semakin berkurangan turut mengurangkan permintaan terhadap matawang Yen. Sementara itu, dollar USD pula juga didagangkan lemah selepas pelabur memberi reaksi terhadap komen susulan daripada Pengerusi FED, Jerome Powell yang bernada dovish berkenaan dasar monetari oleh bank pusat yang akan datang. Julat pergerakan harga USD/JPY pada Jumaat sekitar 100 pips dan tidak menunjukkan reaksi yang ketara setelah laporan data pekerjaan NFP Amerika Syarikat dikeluarkan.
Pada sesi pasaran Asia pagi ini, harga bergerak perlahan namun menunjukkan penurunan ke paras Magic Pivot 108.210 dan menguji paras tersebut pada penghujung sesi Asia menjelang pembukaan sesi pasaran Eropah. Jika harga berjaya turun lebih rendah dari paras Magic Pivot tersebut, paras support terdekat pada 107.838 (MagicS1) dilihat sebagai paras awal yang akan dituju harga. Seterusnya, harga akan meneruskan penurunan ke paras lebih rendah berkemungkinan ke paras sekitar 107.137 (MagicS2) sebelum sedikit lagi penurunan akan menguji zon support pada dagangan Khamis lalu sekitar support 106.765 (MagicS3).
Namun jika harga gagal membuat penurunan lebih rendah dan kembali menunjukkan kenaikan lebih tinggi dari paras Magic Pivot hari ini, jangkaan kenaikan harga akan ke paras resistance 108.911 (MagicR1) yang berpotensi untuk menjadi paras SBR (support become resistance) yang baru pada chart USD/JPY. Seterusnya, kenaikan harga yang diteruskan dijangka akan cuba melepasi pula paras resistance 109.283 (MagicR2) sebelum menuju ke zon SBR sebelum ini untuk menguji paras tersebut pada sekitar resistance 109.984 (MagicR3).
 Terus pantau perkembangan terbaru pada rundingan dagang AS-China di mana akan menjadi faktor utama menggerakkan nilai matawang safe-haven terutamanya Yen dan USD. Sentiasa kawal risiko untuk setiap posisi dagangan anda dan untuk analisis teknikal pula, indicator Moshed Magic Line adalah disyorkan untuk kegunaan harian sebagai rujukan serta membantu anda untuk mengurangkan risiko dalam dagangan.

Paras support: 107.838, 107.137, 106.765.
Paras resistance: 108.911, 109.283, 109.984.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data Inflasi US Meleset Daripada Jangkaan, USD Melemah

Berdasarkan laporan inflasi yang dikeluarkan pada hari ini, Indeks harga pengguna (CPI) meningkat 0.5% pada bulan September, peningkatan kedua terbesar berturut-turut dalam tempoh 8 bulan. Namun peningkatan ini sedikit tersasar daripada jangkaan yang menjangkakan peningkatan sebanyak 0.6%.
Tanpa memasukkan makanan dan tenaga dalam pengiraan, CPI utama meningkat hanya 0.1% berbanding jangkaan pada paras 0.2%.
Peningkatan dalam tenaga telah mendorong peningakatan CPI tahunan ke paras 2.2% daripada 1.9%. Namun kadar utama CPI tahunan tidak berubah pada 1.7% sejak 5 bulan lalu dan tersasar daripada jangkaan yang menjangkakan peningkatan 1.8%.
Kadar upah perjam yang mengikut perubahan inflasi menurun sebanyak 0.1% dan kejatuhan kedua berturut-turut berbanding bulan lepas.
 3/4 daripada peningkatan kos sara hidup pada bulan lepas adalah didorong peningkatan harga minyak gasolin. Hal ini disebabkan badai Harvey yang melanda telah merosakkan logi-logi minyak menyebabkan pengeluaran minyak  gas terhad dan menolak harga tersebut lebih tinggi.
Harga rumah, insuran kereta dan perkhidmatan telefon selular meningkat pada bulan lepas. Namun harga perkhidamatan perubatan,pakaian dan kereta baru dan terpakai jatuh.
Selain itu, peningkatan inflasi sejak bulan Ogos telah mendorong peningkatan harga tenaga, namun harga itu mula jatuh apabila loji-loji minyak mula kembali pulih dan beroperasi kembali. Walaubagaimanapun, peningkatan inflasi masih sederhana.
Tetapi, ramai dalam kalangan ahli FOMC berpendapat inflasi akan meningkat lebih tinggi dalam tempoh 6 bulan akan datang berikutan pasaran buruh yang ketat dan ekonomi global yang semakin kukuh. Kadar pengangguran U.S, berada pada 17 tahun paras rendah iaitu pada 4.2%. Peningkatan ini membawa indikasi pelan peningkatan kadar faedah pada bulan Disember oleh Fed dapat dilaksanakan.


Ketidaktentuan Trend Matawang Ini Memberi Sedikit Kebimbangan Kepada Trader

Yen kembali merosot pada Selasa di Asia berikutan data yang agak lemah dalam perbelanjaan isi rumah, pekerjaan dan jualan runcit.
USD/JPY meningkat 0.06%, sementara AUD/USD juga meningkat 0.13%.
USD/JPY, 30 minit
AUD/USD, 30 minit
Di Jepun, perbelanjaan isi rumah merosot 0.05% pada Julai. Jualan runcit juga merudum 0.2% untuk bulan Julai.
 Di Australia, laporan kelulusan bangunan menurun 0.5% bagi bulan Julai.
US Dollar Index yang mengukur kekuatan Greenback kali terakhir dinilai pada 95.53.
Semalam, US Dollar meningkat ke paras tertinggi dalam tempoh 2 minggu berbanding dengan matawang utama yang lain pada Isnin. Kekuatan ini disokong oleh data yang positif dari AS bagi potensi kenaikan kadar oleh Fed.
Jabatan Perdagangan AS sebelum ini melaporkan perbelanjaan peribadi meningkat sebanyak 0.3% pada bulan lepas.
Ini analisa teknikal untuk sepanjang minggu ini! Klik disini!


Ini Jangkaan Penganalisis Terhadap Matawang GBP Selepas Brexit!

Matawang pound sterling akan meningkat lebih 3% berbanding US dolar pada tahun ini, disokong oleh perbezaan kadar faedah dan optimisme terhadap pengunduran UK dari Kesatuan Eropah (EU) untuk berjalan lancar, menurut hasil tinjauan Reuters.
Berita-berita mengenai Brexit setakat ini telah banyak mempengaruhi dagangan matawang pound, malah melonjak lebih 2% selepas Perdana Menteri Boris Johnson memperoleh kemenangan besar ketika pilihan raya pada Disember, mendorong keyakinan pasaran terhadap pengunduran UK secara teratur adalah pasti.
Matawang pound telah mengalami kemerosotan sejak PM Johnson menunjukkan isyarat untuk memilih jalan sukar dalam rundingan perdagangan dengan EU. Beliau bertegas untuk tidak melanjutkan tempoh peralihan sekali gus telah meningkatkan kebimbangan terhadap no-deal Brexit akan berlaku.
 Bagaimanapun, hasil tinjauan Reuters menunjukkan hampir 60 penganalisis pertukaran asing berpandangan bahawa matawang pound akan mengalami peningkatan kepada $1.32 akhir bulan ini berbanding USD ketika UK keluar daripada EU pada 31 Januari dan meningkat kepada $1.35 menjelang akhir tahun 2020.
Kenaikan nilai matawang pound juga dikatakan disokong oleh jangkaan pengembangan fiskal yang lebih meluas, ketegangan perdagangan AS dan China berkurangan serta pemulihan global dalam data ekonomi menunjukkan Bank Pusat England (BOE) akan terus bertahan.
Kebanyakan bank pusat utama dunia pada tahun lepas telah mengurangkan kadar faedah masing-masing, termasuk tiga kali pemotongan kadar oleh Federal Reserve A.S, tetapi berbeza pula dengan BOE yang mengekalkan kadar faedahnya pada tahap 0.75%.
BOE dijangka tidak akan mengurangkan kadar faedahnya sekurang-kurangnya sehingga tahun 2020, sementara Bank Pusat Eropah (ECB) yang melonggarkan dasarnya pada 2019, dijangka akan mengekalkannya sehingga dua tahun akan datang.


Analisis Teknikal USD/CHF – Timeframe H1 – 30/1/2018

Secara teknikal, pergerakanUSD/CHF jika diperhatikan di timeframe weekly dan daily ia masih dikuasai mood bearish. Dan di timeframe H4/H1 ia berpotensi membentuk pattern continuation iaitu bearish rectangle sekiranya ia berjaya untuk breakout Key Support 0.9314/00 ini.
 Oleh itu, selagi ia tidak breakout Key Resistane 0.9385 ini, USD/CHF berpotensi untuk meneruskan lagi penurunan. Dan target adalah ke sekitar 0.9264/50 atau lebih rendah ke 0.9214 bagi membentuk new LL. Walaubagaimanapun, jika ia breakout 0.9385, kemungkinan ia akan menguji semula harga resistance sekitar 0.9435 sebelum ia meneruskan lagi penurunan.
Kesimpulannya, kebarangkalian masih tinggi untuk ia bearish pada minggu ini selagi ia tidak breakout Key Resistance.


GBP/USD Akhirnya Kembali Mempamer Prestasi Cemerlang

Matawang Pound terus mempersembahkan prestasi cemerlang untuk mengukuh setelah memperolehi beberapa perkembangan terbaharu yang baik daripada perbincangan isu Brexit di antara UK-Perancis.
Dalam pada itu, beberapa penganalisis mendakwa bahawa nilai Pound juga barangkali disokong oleh kejutan yang disampaikan Bank of England (BOE) baru-baru ini melaksanakan kenaikan kadar faedah.
Manakala pengukuhan itu juga dipengaruhi berikutan kelemahan matawang USD kekal lemah angkara sentimen pasaran yang optimis dalam mencatat pemulihan di kala kegusaran Omicron makin mereda.

Kepincangan yang melanda pada pergerakan harga di carta pasangan matawang GBP/USD tampaknya telah menyerlah semula setelah harga kembali mencatatkan rekod tertinggi  5 minggu yang terbaharu.
Rekod tertinggi tersebut tercipta apabila harga membuat rebounce pada trendline resistance dan juga paras rintangan Moving Average 50 (MA50) pada rangka masa 1 jam untuk mengekalkan trend bullish.
 Trend kenaikan berkenaan turut telah pun meningkatkan keyakinan kepada pelabur bagi menyaksikan harga terus mencatat kenaikan yang lebih agresif menjelang penutup suku keempat untuk tahun 2021.
Ini membuktikan bahawa pergerakan harga berkebarangkalian bakal berupaya untuk mencapai ke zon rintangan 1.35000 yang sama sekali akan mampu mencipta paras tertinggi baharu bulan Disember ini.
Yakni saat terakhir zon rintangan 1.35000 dicapai adalah pada pertengahan November lalu yang mana zon itu telah menepis kenaikan untuk harga membuat semula penurunan sehingga melebihi 350 pips.
Namun sebaliknya jikalau pergerakan harga terus melangkah dalam menterjemahkan penurunan, zon 1.34000-1.33640 sudah tentunya bakal menjadi zon utama yang akan dititikberatkan terlebih dahulu.
Penurunan harga yang lebih rendah mengatasi zon berkenaan secara tidak langsung akan mendorong harga mempamer keupayaan untuk kembali mencecah zon RBS (resistance become support) 1.33000.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Yen Diniagakan Lemah, USD/JPY Berjaya Kekalkan Kenaikan

Pegawai rundingan tahap tinggi di antara dua negara ekonomi terbesar dunia, Amerika Syarikat dan China telah berbincang pada hujung minggu lalu dan menggambarkan perbincangan tersebut sebagai konstruktif.
Sentimen pasaran optimis namun pelabur kekal waspada dengan melihatkan penurunan pada dagangan Yen dan juga emas.
Setiausaha Perdagangan AS, Wilbur Ross memberikan kenyataan yang optimis berhubung perkembangan rundingan, namun Presiden Donald Trump belum memberi kata putus untuk pembatalan tarif.
Dagangan dolar USD lebih mengukuh berbanding matawang Yen Jepun dengan kenaikan ditunjukkan pada carta pasangan matawang USD/JPY pada permulaan dagangan minggu ini.
Kenaikan yang ditunjukkan harga pada sesi pasaran Eropah hari ini, menyambung momentum kenaikan harga pada dagangan minggu lalu dari paras terendah pada zon RBS (resistance become support) sekitar 108.300 yang dicatatkan pada Khamis.
Pada Jumaat pula, harga meneruskan kenaikan melepasi garisan halangan Moving Average 50 (MA50) menunjukkan harga bakal berubah arah untuk menuju paras lebih tinggi.
 Bersambung pada sesi Asia hari ini, harga meneruskan kenaikan menguji paras tumpuan pada 109.00 yang berada pada zon SBR (support become resistance) pada carta USD/JPY.
Jika kenaikan lebih tinggi diteruskan harga, zon SBR pada sekitar 109.200 dijangka akan menjadi destinasi tumpuan harga seterusnya.
Kenaikan lebih tinggi bakal menguji semula resistance pada paras ketinggian 109.500 yang gagal ditembusi harga pada dagangan dua minggu lalu.
Namun sekiranya harga kembali pantul bergerak menurun semula, zon harga sekitar 108.700 dan 108.600 akan cuba ditembusi sebelum harga menuju semula pada zon RBS 108.300 minggu lalu.
Lihat gambar carta pasangan matawang USD/JPY di bawah untuk rujukan analisis teknikal anda.


Stok AS Kembali Menurun, Harga Minyak Makin Kukuh!

Komoditi hitam mempertahankan pengukuhan untuk didagangkan tinggi pada sesi dagangan Rabu, disokong oleh bacaan data yang memberangsangkan dalam bekalan minyak mentah AS.
Laporan industri daripada Institut Petroleum Amerika (API) melaporkan bahawa bekalan minyak AS berkurang sebanyak 4.7 juta tong pada minggu lalu. Sementara inventori petrol pula turun sebanyak 6.2 juta tong dan stok penyulingan menyusut 1.9 juta tong.
Bacaan tersebut dicatatkan lebih baik daripada unjuran pasaran yang menjangkakan penurunan hanya sebanyak 2.9 juta tong, berikutan peningkatan inventori minyak mentah yang dicatatkan pada minggu sebelumnya dan menjadikannya kenaikan pertama sejak Mei.
 Ini secara tidak langsung memberi gambaran baik untuk pelabur yang mengharapkan permintaan bahan bakar global terus kukuh dalam menghadapi ancaman Covid-19 yang semakin meningkat dan peningkatan pengeluaran oleh OPEC+.
Pada sesi Eropah, niaga hadapan minyak mentah Brent diperdagangkan positif pada harga $73.90 setong, sementara dagangan WTI Amerika Syarikat pula menguat pada $72.12 setong.
Pelabur kini menantikan data rasmi daripada Pentadbiran Maklumat Tenaga AS (EIA) pada hari Rabu bagi mendapatkan pengesahan mengenai pengurangan dalam bekalan minyak AS.


Bacaan Data Ekonomi UK Meleset, Ini Kesannya Pada Pound

Pertumbuhan ekonomi UK kembali perlahan pada bulan Mei, walaupun lebih banyak aktiviti ekonomi dibuka semula susulan pelonggaran langkah sekatan di negara itu.
Menurut laporan yang diterbitkan oleh Pejabat Statistik Negara (ONS), ekonomi UK dilaporkan berkembang 0.8% pada bulan Mei berbanding 2.0% yang disemak semula pada bulan sebelumnya.
Bacaan ini ternyata menyebabkan kekecewaan pasraan yang menjangkakan pertumbuhan sebanyak 1.5% akan dicatatkan pada bulan Mei.
 Ini menjadikan Keluaran Dalam Negara Kasar (KDNK) UK kekal 3.1% di bawah tahap pra-pandemik yang dilihat pada Februari tahun lalu.
Bacaan mengecewakan ini dilihat kurang memberi kesan kepada matawang pound, menyaksikan matawang itu didagangkan di sekitar harga $1.3785 berbanding US dolar, setelah terkesan dengan sentimen berisiko dan peningkatan matawang safe-haven.
Berbanding euro, pound merosot pada 85.94 pence, setelah mengalami hari terburuk dalam tempoh dua bulan pada hari Khamis ketika Bank Pusat Eropah (ECB) menetapkan sasaran inflasi baru.
Penularan varian coronavirus Delta yang semakin cepat merebak dilihat akan mengancam rancangan UK untuk keluar daripada langkah sekatan pada 19 Julai dan meningkatkan risiko terhadap pemulihan ekonomi negara itu.


Data Bercampur-Campur Dari AS Gagal Mematahkan Kekuatan US Dollar!

US Dollar melonjak ke paras tertinggi selepas data AS yang diumumkan bercampur-campur gagal mematahkan keyakinan pelabur terhadap kekuatan ekonomi AS.
University of Michigan berkata indeks sentimen pengguna meningkat kepada 93.8 pada November daripada bulan sebelumnya. Data durable goods turut mencatatkan peningkatan pada bulan lepas.
Dalam perkembangan yang kurang positif, Jabatan Buruh AS berkata bahawa tuntutan awal pengangguran di Amerika Syarikat bagi minggu berakhir 19 November meningkat sebanyak 18,000 daripada jangkaan awal. Penganalisis meramalkan pada minggu lepas, angka ini hanya meningkat sebanyak 15,000 orang.
Satu lagi laporan dari AS yang agak mengecewakan menunjukkan bahawa data jualan rumah baru jatuh sebanyak 1.9% unit bulan lepas.
Pun begitu, US Dollar terus disokong gara-gara dasar ekonomi Trump yang terus memberi keyakinan buat pasaran.
Pengerusi Fed, Janet Yellen juga mengulangi kenyataan pada Khamis yang menyatakan bahawa Fed akan menaikkan kadar tidak lama lagi.
Bagi matawang lain, EUR/USD didagang meosot.
EUR/USD, 30 minit
 Kumpulan penyelidikan Markit sebelum ini melaporkan bahawa indeks pembelian pengurus di Zon Euro yang mengukur tahap sektor pembuatan dan perkhidmatan dinilai meningkat.
Di tempat lain, GBP/USD merosot 0.27%.
GBP/USD, 30 minit
USD/JPY bangkit 1.43% kepada paras tertinggi dalam 8 bulan, sementara USD/CHF dan USD/CAD turut meningkat dalam sesi ini.
USD/CAD, 30 minit
Sebaliknya buat matawang AUD/USD dan NZD/USD apabila masing-masing dinilai merosot.
AUD/USD, 30 minit
NZD/USD, 30 minit
Sementara itu, US Dollar Index yang mengukur kekuatan matawang US Dollar kali terakhir dinilai menguat berbanding 6 matawang utama yang lain.


Australia Mencatat Pertumbuhan Pekerjaan Berturut-turut, Kadar Pengangguran Jatuh Melebihi Jangkaan

Berdasarkan laporan yang dikeluarkan oleh Jabatan Perangkaan Australia, pertumbuhan pekerjaan Australia mencatat peningkatan 13 bulan berturut-turut pada bulan Oktober. Tempoh peningkatan ini merupakan tempoh terpanjang sejak 1990, manakala kadar pengangguran berkurangan ke paras terendah sejak 2013.
Berdasarkan laporan tersebut, terdapat peningkatan peluang pekerjaan sebanyak 3700 pekerjaan pada bulan Oktober. Namun penganalisis menjangkakan peningkatan sebanyak 17,500 pekerjaan.
Kadar pengangguran jatuh 0.1% kepada 5.4% berbanding bacaan jangkaan yang mensasarkan kejatuhan kepada 5.6%.
 Walaupun peluang pekerjaan bertambah, namun pertumbuhan pendapatan masih mencatat bacaan yang rendah. Tambahan pula data kadar inflasi dan perbelanjaan pengguna yang semakin meningkat.
Menurut pakar ekonomi John Peter, walaupun pertumbuhan pekerjaan kukuh namun masih terdapat beberapa data yang kurang mendukung dalam pasaran buruh.
Menurut beliau, peningkatan kadar faedah pada masa akan datang adalah tidak relevan.
Laporan pekerjaan itu hanya memberi kesan yang sedikit terhadap pasaran kewangan, apabila matawang Aussie hanya mengukuh 0.1% selepas data dikeluarkan dan 0.11% kepada 0.7597 setakat jam 12.45 petang.


Ini Nasib USD Selepas Terjunan Semalam

Raja matawang US dolar kembali didagangkan stabil setelah menyusut dari paras ketinggian tiga bulan pada sesi sebelum ini, yang diheret jatuh bersama-sama kemerosotan dalam hasil bon AS.
Pada pembukaan sesi Asia, indeks dolar stabil berbanding kebanyakan matawang utama lain pada 92.40.
Hasil bon AS 10 tahun kembali menunjukkan kenaikan ke tahap 1.31%, selepas menjunam ke paras terendah 1.26% sebelum ini.
Kemerosotan dalam hasil bon telah memberi manfaat buat matawang safe-haven yen dan swiss franc untuk melonjak tinggi, tetapi tidak US dolar.
 Ini kerana, penyusutan tersebut menunjukkan bahawa keyakinan pelabur terhadap pemulihan ekonomi yang kuat kembali pudar, berikutan penularan Covid-19 yang semakin meningkat. Kebimbangan ini turut ditambah oleh bacaan data terbaru mula menunjukkan tanda-tanda kelemahan.
Antaranya adalah kenaikan yang tidak dijangka dalam tuntutan pengangguran AS, aktiviti perkhidmatan yang lemah dan kadar pengangguran kembali meningkat. Susulan itu, Fed mungkin akan menunggu lebih lama untuk mula mengurangkan pembelian aset.
Matawang euro bertahan pada kenaikan sebelumnya setelah Bank Pusat Eropah (ECB)menetapkan sasaran inflasi baru dan menuntut peranan dalam memerangi perubahan iklim daripada kajian strategi yang dilakukannya sejak tahun lepas.
Matawang berkaitan komoditi terus didagangkan lebih rendah, dengan dolar Aussie dan kiwi masing-masing melemah di paras terendah tujuh bulan berbanding US dolar pada sesi Asia.


Harga Pengeluar New Zealand: Indeks Input Naik 0.8%

Harga pengeluar New Zealand naik lebih pantas daripada jangkaan pada suku pertama 2017 di mana pergerakan trend inflasi terus stabil di tahap perkilangan.
Harga yang dibayar pengeluar (harga input) naik 0.8% pada suku keempat 2016 berbanding kenaikan 1.5% pada suku ketiga.
Manakala harga yang diterima oleh pengeluar (harga output) naik 1.4% pada suku keempat 2016 berbanding 1.5% pada suku sebelum itu.
 Dari segi tahunan, indeks input harga pengeluar (PPI) naik 4.2% di mana output PPI meningkat 4.1%. Jangkaan pasaran bagi indeks kali ini ialah peningkatan 0.7% di mana harga output naik 1.1%.
Pada suku pertama, peningkatan harga output banyak dipengaruhi oleh peningkatan harga produk tenusu di mana harga minyak mentah dunia juga menolak harga input menjadi semakin mahal.
Data ini dikeluarkan setiap suku tahunan di mana ia menganggar perubahan harga barangan yang dibeli oleh kilang manakala indeks output pula adalah perubahan harga yang dijual oleh kilang.
Bulan lalu, kerajaan New Zealand melaporkan harga pengguna mengukuh kepada 2.2% dalam tempoh empat suku tahunan sehingga suku pertama 2017. Bacaan ini meningkat dari 1.3% yang dilaporkan pada suku sebelum itu. Kenaikan ini dipandu oleh sektor perumahan dan pengangkutan.


Tak Normal! Angkara Inflasi AS, EUR/USD Terjun Lebih 200 Pips

Data inflasi Amerika Syarikat (AS) yang menjadi tumpuan utama di sesi New York semalam nyata menggegarkan pasaran menyaksikan lonjakan ketara US dolar sehingga ke penghujung sesi.
Secara keseluruhan, bacaan inflasi terbaru AS masih kekal kukuh berbanding jangkaan penurunan oleh pasaran, dan ini menguatkan kembali jangkaan untuk Federal Reserve (Fed) meneruskan langkah pengetatan dasar monetari yang agresif sebelum ini.
Justeru, US dolar telah mengukuh mencatatkan lonjakan harian terbesar sejak Mac 2020 berdasarkan bacaan indeks dolar.
Mata wang utama yang lain termasuk Euro terus lemah dibenam pengukuhan ketara US dolar walaupun bank pusat Eropah (ECB) juga tampilkan isyarat hawkish untuk dasar monetari mereka.

Pada carta harga pasangan mata wang EUR/USD, harga yang pada mulanya berlegar di sekitar 1.01850 di sesi Eropah kemudiannya menjunam lebih 200 pips untuk menutup dagangan penghujung sesi New York di bawah paras pariti 1.0000.
Pergerakan harga mula mendatar bersambung di awal sesi Asia pagi Rabu ini, berlegar di atas paras sokongan 0.99500 yang menjadi zon tumpuan ketika mesyuarat ECB minggu lalu.
 Isyarat perubahan trend bearish telah kelihatan dengan harga menjunam di bawah paras halangan Moving Average 50 (MA50) pada rangka masa 1 jam di carta EUR/USD.
Dengan penurunan ketara yang berlaku, harga dilihat lebih cenderung untuk menyambung penurunan lanjut melepasi paras sokongan 0.99500 dan seterusnya menuju zon support utama pada 0.98800.
Penurunan yang diteruskan melepasi support 0.98800 akan mencatatkan paras terendah terbaru 20 tahun dengan sasaran untuk menuju 0.98000.
Sebaliknya jika kenaikan harga melepasi semula paras pariti 1.0000, harga berkemungkinan akan menuju kembali ke rintangan 1.01000.
Dan berkemungkinan paras ketinggian yang dicapai semalam akan menjadi tumpuan semula sekiranya trend harga kembali berubah.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


6 Berita Data Ekonomi Penting Tumpuan Pasaran Minggu Ini (25-29 April 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Iklim Perniagaan Jerman Tinjauan ifo (Isnin 4.00 Petang): Data tinjaun yang mengukur kesihatan ekonomi terbesar di Eropah ini dijangka untuk sedikit susut pada bacaan terbaru di bawah paras 90.0 setelah berjaya kekal di atas paras tersebut sejak bacaan Julai 2020.
Data Keyakinan Pengguna AS (Selasa 10.00 Malam): Tinjauan ke atas tahap keyakinan pengguna di Amerika Syarikat (AS) akan dinilai oleh pelabur yang akan mempengaruhi pergerakan mata wang US dolar dalam pasaran.
 Data Inflasi Australia (Rabu 9.30 Pagi): Kadar inflasi untuk bacaan suku pertama 2022 di Australia akan diberikan perhatian yang turut menjadi tumpuan bagi bank pusat. Jangkaan untuk kenaikan inflasi boleh memberi kesan peningkatan terhadap nilai dolar Aussie.
Mesyuarat Polisi Bank Pusat Jepun (Khamis): Sesi Asia pada Khamis akan menantikan keputusan mesyuarat oleh Bank of Japan (BOJ). Kadar faedah dijangka akan terus dikekalkan tidak berubah, namun kenyataan susulan oleh Gabenor bakal memberi kesan terhadap mata wang Yen.
Data Keluaran Dalam Negara Kasar AS (Khamis 8.30 Malam): Bacaan awal bagi data pertumbuhan ekonomi AS untuk suku pertama 2022 diramalkan untuk mengalami penyusutan yang ketara ekoran impak terhadap faktor-faktor global yang mempengaruhi pasaran untuk permulaan dagangan awal tahun ini.
Indeks Perbelanjaan Peribadi Pengguna AS (Jumaat 8.30 Malam): Turut mempengaruhi inflasi AS, tinjauan terhadap indeks perbelanjaan individu di AS akan dipantau untuk isyarat awal kepada bank pusat dalam penetapan dasar monetari.


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang US dolar mengukuh berbanding matawang lain pada hari Khamis, melonjak naik dari penyusutan matawang yen.
US dolar mencatat bacaan 112.41 berbanding yen dalam sesi dagangan Asia dengan pengukuhan sebanyak 0.13% . AUD pula mencatat penyusutan sebanyak 0.21% kepada 0.7547 berbanding US dolar. Matawang GBP juga mencatat penyusutan sebanyak 0.06% kepada 1.3384 setakat jam 10.05 a.m.

Matawang US dolar menyusut berbanding yen pada awalnya berikutan kenyataan Trump pada hari Rabu yang mengikhtiraf Jerusalem sebagai ibu kota Israel.
Pengukuhan US dolar pada hari ini didorong oleh selera pelabur yang meningkat dan sikap optimis terhadap kemajuan reformasi cukai US.

Matawang AUD menyusut berikutan surplus imbangan perdagangan pada bulan Oktober jatuh daripada A$1.604 billion pada bulan September kepada A$105 juta.
Indeks US dolar yang mengukur kekuatan matawang greenback berbanding enam matawang mengukuh sedikit 0.03% kepada 93.56 dalam sesi dagangan Asia pada hari Khamis setakat jam 10.05 a.m.
Minyak
 Harga minyak naik pada hari Khamis selepas mengalami kejatuhan berturut-turut.
Minyak mentah WTI (West Texas Intermediate) bagi kontak penghantaran Disember naik sebanyak 0.38% kepada $56.18 setakat jam 10.05 a.m.
Minyak Brent pula yang didagang ICE Future Exchange di London naik sebanyak 0.36% kepada $61.48 setong setakat jam 10.05 a.m.

Peningkatan harga minyak didorong oleh kejatuhan inventori minyak mentah US, namun inventori minyak gasoline dan produk minyak mentah meningkat.
Inventori minyak mentah jatuh sebanyak 5.6juta tong bagi minggu yang berakhir 1 Disember kepada 448.1 juta tong.
Inventori minyak gasoline naik 6.8 juta tong kepada 220.9 juta tong.

Emas.
Harga emas jatuh dalam sesi dagangan Asia pada hari Khamis berikutan pengukuhan US selepas sentimen kenyataan Trump mereda.
Emas dalam niaga-hadapan (futures) di Comex mencatat kejatuhan sebanyak 0.07% pada Khamis kepada $1,265.20 setakat jam 10.05 a.m.


Amboi, ‘Ringan Tulang’ Betul Rakyat Malaysia Bekerja Bulan Ini, Tapi…

‘Bacaan mendatar bagus sebenarnya kan?’
Pada asas bulanan, kadar pengangguran Malaysia mencatat perkembangan 3.7% pada Ogos.
Menurut data terbitan jabatan Perangkaan Malaysia (DOSM), tiada perubahan dalam jumlah peratusan tersebut apabila dibandingkan semasa bulan Julai.
Namun, jumlah penganggur merekod penurunan 1.4% pada 612,000 semasa Ogos berbanding 620,700 pada Julai dengan angka tenaga buruh negara meningkat 16.63 juta berbanding 16.60 juta.
 Selain itu, populasi mereka yang bekerja turut mencatat peningkatan dari 15.98 juta kepada 16.02 juta dengan pecahan komponennya adalah seperti berikut:

Kategori pekerja pada 76%
Bekerja sendiri pada 17.5%
Majikan pada 3.4%
Pekerja keluarga tidak bergaji pada 3.1%

Turut diteliti adalah jumlah pengganggur aktif menurun 2% pada 507,300 semasa Ogos berbanding catatan sebelumnya pada 517,400.
Dalam pada itu, angka tenaga buruh asing pula menurun 0.1% kepada 7.24 juta semasa Ogos berbanding 7.24 juta dengan komposisi terbesar adalah pada kerja di rumah atau tanggungjawab berkeluarga pada 42.9%.
Sebagai makluman, tenaga buruh asing tidak dikelaskan dalam bekerja atau menganggur termasuk suri rumah, pelajar, pesara and individu yang tidak minat untuk bekerja.


Data Pekerjaan Australia Yang Positif Gagal Lonjakkan Dagangan AUD/USD

Sentimen risk-on pasaran sebelum ini yang semakin pudar telah meningkatkan permintaan US dolar sebagai matawang safe-haven dengan pergerakan kukuh berbanding matawang utama yang lain pada dagangan Rabu semalam.
Matawang berpulangan tinggi seperti dolar Australia dan New Zealand kembali bergerak lemah dengan penurunan dipamerkan pada carta harga berbanding US dolar.
Dolar Aussie terus diniagakan lemah pada sesi Asia pagi ini walaupun data pekerjaan Australia yang diterbitkan sebentar tadi menunjukkan bacaan data yang lebih baik berbanding jangkaan.
Namun harus diingatkan bahawa data tinjauan tersebut dijalankan pada 2 minggu pertama di bulan Mac sebelum langkah ‘lockdown’ dilaksanakan di Australia bagi membendung wabak pandemik COVID-19. Justeru bacaan data tersebut tidak menunjukkan angka yang jelas bagi sektor pekerjaan bulan lalu.
Sentimen pasaran yang kembali berisiko juga dijangka akan terus menambah tekanan buat dagangan Aussie.
Pergerakan harga pada carta pasangan matawang AUD/USD telah merekodkan penurunan harian semalam sekitar 150 pips selepas kenaikan sebelumnya mencapai paras tertinggi 1 bulan di ketinggian 0.6440.
Mencecah paras sekitar 0.6290 semalam, harga kembali membuat kenaikan sekitar 50 pips pada sesi New York berikutan dagangan US dolar yang melemah memberi respon terhadap data jualan runcit dan pengeluaran perindustrian di Amerika Syarikat yang merosot.
 Namun harga kembali menyambung semula penurunan pada sesi Asia pagi ini dengan penurunan telah melepasi paras terendah harian semalam pada 0.6290.
Jika Aussie terus bergerak lemah berbanding US dolar, harga bakal meneruskan penurunan lebih rendah menuju paras 0.6200 yang berada pada zon RBS (resistance become support) sebelum ini.
Penurunan selanjutnya berkemungkinan menuju zon RBS lebih rendah sekitar 0.6120.
Namun jika harga kembali membuat kenaikan, paras halangan dinamik Moving Average 50 (MA50) akan diuji sebelum harga meneruskan kenaikan ke paras resistance 0.6440.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perdebatan Hala Tuju Inflasi, Harga Emas Naik Dalam Sesi Dagangan Asia

Harga emas meningkat dalam sesi dagangan Asia pada hari Khamis berikutan perdebatan tentang hala tuju inflasi pada masa akan datang dan kesangsian terhadap pelan reformasi cukai.
Pasaran hadapan emas bagi bulan Disember di Comex NYMEX naik sebanyak 0.07% kepada $1,278.64 per auns setakat jam 11.55 pagi.
Semalaman harga emas jatuh akibat pengukuhan U.S dolar. Pengukuhan ini didorong oleh pertumbuhan ekonomi suku tahun keempat yang masih kukuh dan jangkaan pelabur bahawa The Fed akan meningkatkan kadar faedah buat kali ketiga pada bulan Disember.
 Data inflasi dan jualan runcit yang meningkat melebihi jangkaan mendorong pengkuhan U.S dolar menyebabkan harga emas jatuh.
Jabatan Buruh Amerika Syarikat pada hari Rabu mengumumkan bacaan Indeks Harga Pengguna (CPI, consumer price index) naik 0.1% bulan lalu selepas merekod kenaikan 0.5% bulan sebelum itu. Bagi bacaan tahunan (y/y), CPI turun kepada 2.0% dari 2.2% pada September.
Jualan runcit meningkat 0.2% pada bulan lepas berbanding jangkaan penganalisis yang mensasarkan peningkatan 0.1%.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas


Sentimen Semasa Pasaran Tukaran Matawang Forex Setakat Petang Ini

US dolar mengukuh setakat ini dalam sesi dagangan Rabu dengan Usd/Jpy ketika ini telah merekod kenaikan 80 pip selepas mencapai paras terendah hari ini di 112.81.
Setakat pukul 5.53 pm Usd/Jpy berada di sekitar 113.62 naik 0.31%.
Yen memadam keuntungan yang direkod dalam sesi awal pasaran selepas perkembangan yang semakin tegang di semenanjung Korea, ditambah lagi dengan prestasi negatif parti Shinzo Abe dalam pilihanraya minggu lalu.
Eur/Usd ketika ini pula susut 0.22% dan ketika ini berada di sekitar 1.1325.
 Komen oleh ECB Coure menjadi faktor yang menekan Eur/Usd apabila beliau berkata volatility (turun-naik) sepanjang minggu lalu adalah tidak signifikan kerana ECB belum membincangkan perubahan polisi.
Matawang US dolar mendapat sokongan selepas prestasi sektor pembuatan yang memberangsangkan pada Isnin. Data positif itu meningkatkan potensi satu lagi kenaikan kadar The Fed tahun ini.
Gbp/Usd ketika ini masih sukar meneruskan penurunan dan masih didagang di sekitar 1.2919. Pasangan matawang ini didagang mendatar sejak sesi Selasa.
Data PMI indeks sektor perkhidmatan UK yang dikeluarkan sebentar tadi menunjukkan pengukuhan dalam komponen pekerjaan, namun keseluruhan adalah perlahan dalam sektor ini.
Pemain-pemain pasaran akan memberi tumpuan kepada laporan minit mesyuarat FOMC yang akan dikeluarkan pada Khamis 2 am.


Inflasi Zon-Eropah Meningkat Pada November

Inflasi Zon-Eropah meningkat pada November dengan indeks harga pengguna (Consumer Price Index, CPI) naik ke paras 1.5% daripada 1.4% sebelum ini.
Kadar inflasi ini masih lagi berada di bawah sasaran 2% dan masih belum menyokong kenaikan kadar faedah secara beransur-ansur.
Inflasi teras (Core-Inflation) yang tidak mengambil kira harga tenaga dan makanan masih kekal di paras 0.9% seperti bulan sebelum ini. Jangkaan pasaran untuk data kali ini adalah 1.0%.
 Kadar pengangguran pula mencapai paras terendah sejak 2009 di paras 8.8%.
Semasa krisis kewangan 2008, ECB terpaksa menggunakan semua alat polisi monetari bagi menaikkan semula pertumbuhan. Bank pusat telah menurunkan kadar faedah sehingga ke paras negatif.
Dengan penggunaan segala alat monetari yang ada, kini usaha yang dijalankan sejak dulu telah membuahkan hasil.
Namun, inflasi-teras (Core-inflation) dijangka akan masih bergerak di bawah 1% beberapa bulan akan datang dengan unjuran ECB menunjukkan pertumbuhan harga hanya akan mencapai 1.5% pada 2019.


Sebab Powell, USD Power!

Pengukuhan US dolar berterusan sehingga ke sesi Eropah meskipun kenaikan yang dicatatkan telah terhenti selepas mata wang gergasi itu mencapai paras tertinggi terbaharu 20 tahun.
Ketika penulisan, indeks dolar yang mengukur kekuatan dolar greenback diniagakan stabil pada 109.23 berbanding mata wang utama.
Pengerusi Federal Reserve (Fed) Jerome Powell menegaskan akan meneruskan kenaikan kadar faedah dan membiarnya kekal tinggi untuk beberapa waktu bagi memastikan inflasi turun ke sasaran 2% bank pusat.
Sama seperti Fed, Bank Pusat Eropah (ECB) juga tidak ketinggalan dalam menawarkan petunjuk hawkish mengenai peningkatan kadar yang lebih besar pada mesyuarat polisi September.
 Bagaimanapun disebabkan US dolar yang lebih kukuh, mata wang euro gagal memanfaatkan kenyataan ECB untuk mencatatkan keuntungan sebaliknya kekal lemah di bawah harga pariti berbanding USD.
Dagangan mata wang pound pula terus terperosok ke titik terendah baharu sejak Mac 2020, meletakkannya kekal didagangkan lemah pada Isnin di tengah-tengah penutupan pasaran di UK sempena cuti umum.
Turut mengalami nasib yang sama adalah dagangan mata wang komoditi, dolar Aussie dan New Zealand yang menjunam ke paras terendah satu bulan berbanding dolar greenback.
Sementara dagangan dolar Kanada juga susut lebih rendah walaupun harga minyak mempertahankan pengukuhannya di tengah-tengah lautan merah dalam pasaran.


Penurunan Harga EUR/USD Hanyalah Sementara?

Dagangan bagi pembukaan pasaran di awal minggu menyaksikan US dolar kembali pamerkan pemulihan semula selepas kerugian yang dialami selepas laporan data pekerjaan NFP Amerika Syarikat (AS) yang diterbitkan Jumaat lalu mencatatkan pertambahan yang merosot bagi bulan Ogos.
Penganalisis melihat faktor pertumbuhan global yang perlahan menyokong pergerakan mata wang safe-haven di awal minggu, namun pelabur meragui pengukuhan US dolar akan berterusan dengan jangkaan dagangan sebenar belum bermula ekoran pasaran AS ditutup sempena Hari Buruh.
Laporan pekerjaan NFP yang mengecewakan di samping tekanan kenyataan bernada dovish oleh Pengerusi Federal Reserve (Fed) Jerome Powell terhadap dasar monetari memberi petunjuk awal terhadap keputusan mesyuarat FOMC edisi September.

Jika diperhatikan pergerakan harga pada carta pasangan mata wang EUR/USD semalam, harga telah susut lebih rendah berbanding pergerakan harga pada Jumaat lalu yang menguji zon rintangan 1.19000.
Isyarat awal pergerakan bearish harga dilihat selepas harga yang gagal tembusi zon rintangan 1.19000 mula bergerak semula di bawah paras sokongan Moving Average 50 (MA50) pada rangka masa 1 jam.
Namun selepas menutup dagangan sesi New York dengan pergerakan mendatar, harga mula menunjukkan kenaikan di sesi Asia pada pagi ini (Selasa) melepasi semula halangan MA50.
 Kenaikan harga dijangka akan diteruskan menguji semula rintangan 1.19000 untuk mencatatkan paras ketinggian terbaru pada minggu ini.
Melepasi zon rintangan tersebut akan mendorong kenaikan harga menuju sasaran baru pada rintangan 1.20000.
Paras 1.20000 sebelum ini merupakan paras sokongan pada dagangan Mei sebelum harga menjunam di bawahnya pada Jun lalu.
Untuk situasi penurunan yang boleh berlaku, harga akan kembali semula menuju paras sokongan 1.18000 pada zon RBS (resistance become support).
Penurunan lebih rendah yang diteruskan akan menguji pula paras tumpuan sebelum ini pada 1.17500 dan juga support 1.17000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Pergerakan Pasaran Tukaran Matawang Forex Setakat Ini

US dolar mengukuh semula pada Khamis selepas dagangan yang begitu volatile (turun-naik) pada Rabu apabila Federal Reserve menaikkan kadar faedah dari 1.00% kepada 1.25% dan juga laporan cata CPI US.
Walaupun penilaian kepada US dolar ketika ini positif dari segi polisi monetari bank pusat, namun perkembangan politik melibatkan Presiden Trump telah mengganggu prestasi matawang greenback itu. Kini Presiden Trump sedang disiasat oleh ‘special counsel‘ Robert Mueller tentang potensi Trump menghalang keadilan.
Indeks US dolar yang mengukur kekuatan matawang greenback berbanding enam matawang yang lain ketika ini naik sedikit 0.02% kepada 96.92.
Berbanding matawang Yen, US dolar kini meningkat 0.09% dan Usd/Jpy didagang di sekitar 109.68 setakat pukul 2.00 petang waktu Malaysia. Paras ini juga adalah sedikit di atas paras terendah lapan minggu lalu.
 Matawang Eur/Usd tidak berubah dan masih didagang di sekitar 1.1217 sejak pagi tadi.
The Fed dalam kenyataannya semalam juga menyatakan akan menjalankan pengurangan penyata imbangan secara beransur-ansur. Proses ini akan bermula tahun ini tetapi tidak dinyatakan tempoh masa secara spesifik.
Dolar Australia menguat semula berbanding US dolar selepas data pasaran pekerjaannya menunjukkan bacaan yang begitu memberangsangkan. Aud/Usd ketika ini telah naik 0.34%
Hari ini pasaran akan memberi tumpuan kepada penetapan polisi monetari oleh Bank of England (BoE) pada pukul 7 malam dan tidak lupa juga oleh ‘Swiss National Bank‘ pukul 3.30 petang.


Analisis EUR/USD – Pembetulan Harga Atau Perubahan Trend?

Dagangan pada awal minggu ini menyaksikan US dolar mengekalkan pengukuhan untuk hari keempat berturut-turut dan memberi tekanan terhadap mata wang utama yang lain seperti dolar Australia dan Pound Sterling dalam pasaran.
Selain sentimen berisiko pasaran yang mendorong permintaan pelabur terhadap US dolar sebagai mata wang safe-haven, penganalisis turut melihat faktor pelan ekonomi Joe Biden yang bernilai $1.9 trilion akan menyuntik kenaikan pada hasil perbendaharaan Amerika Syarikat (AS).
Namun begitu, ketika dagangan beransur ke sesi New York semalam, pelabur kembali melihat momentum pengukuhan US dolar sedikit pudar sehingga dagangan bersambung pada sesi Asia pada pagi ini (Selasa).
Seperti pergerakan harga yang dipamerkan pada carta pasangan mata wang EUR/USD, penurunan yang berlaku agak perlahan sebelum kenaikan harga dipamerkan semula selepas harga mencecah paras terendah hampir 1.20500.
Sesi Asia hari ini melihatkan harga membuat kenaikan semula lebih tinggi menuju paras 1.21000 dan menguji paras halangan Moving Average 50 (MA50) pada rangka masa 1 jam pergerakan harga.
Kenaikan harga yang melepasi halangan tersebut akan memberi isyarat perubahan awal trend bullish harga pada carta EUR/USD semula.
 Harga berkemungkinan akan melonjak menuju pula ke zon SBR (support become resistance) sebelum ini sekitar 1.21500-1.21800.
Namun jika harga menyambung semula penurunan, paras tumpuan utama adalah dilihat pada paras serendah 1.20000.
Paras tersebut berjaya dilepasi harga pada kenaikan di awal dagangan Disember yang lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran : US Dolar Mula Mengukuh Semula Selepas Mencatat Penyusutan Sejak Khamis!

Matawang US dolar mula bangkit daripada penyusutan pada sesi Asia berikutan kekhuatiran terhadap perang dagang AS-China semakin pudar.
Laporan yang dikeluarkan pada hari ini melaporkan bahawa China menggalakan syarikat-syarikat negaranya agar membeli produk-produk ladang Amerika Syarikat termasuk kacang soya dan khinzir. Dalam masa yang sama China akan mengecualikan barangan komoditi tersebut daripada tarif tambahan.
Indeks US dolar yang mengukur dolar greenback berbanding enam matawang utama semakin mengukuh pada paras 98.208 setakat jam 10.40 p.m. Indeks US dolar telah jatuh sebanyak 0.2% pada hari Khamis.
 Disisi lain matawang Euro dan Pound sterling menunjukkah pengukuhan. Matawang sterling naik sebanyak 1.02% kepada paras 1.2458 iaitu paras tertinggi dalam tempoh 7 minggu berikutan terhadap harapan bahawa no-deal Brexit dapat dielakkan.
Matawang euro juga mengukuh walaupun ECB berusaha untuk melemahkan nilai matawangnya dengan pelonggaran monetari. Menurut penganalisis, Jan von Gerich, ‘kami jangkakan matawang euro akan melemah dalam beberapa bulan akan datang dan kami percaya ia terlalu awal untuk bertaruh matawang euro akan terus kukuh,”
Pada hari ini pasaran kewangan China dan Korea ditutup berikutan hari cuti.


Lima Perkara Yang Anda Perlu Tahu Dalam Pasaran Forex Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Rundingan perdagangan Amerika – China akan terus menjadi fokus utama pasaran. Walaupun dengan indeks saham yang positif pada awal dagangan minggu ini, pasaran akan tetap meneliti rundingan perdagangan global. Setiausaha perdagangan AS Wilbur Ross telah meninggalkan China tanpa sebarang kemajuan dalam isu tariff dan Presiden Trump sedang bersedia untuk ke Kanada bagi menghadiri perhimpunan negara G7.
#2 Perkembangan hubungan antara Korea Utara dan Amerika akan terus menjadi perhatian pasaran sebelum perjumpaan rasmi Trump dan Jong-Un pada 12 Jun di Singapura. White House telah mengatakan bahawa pendirian Amerika kekal di mana sekatan ekonomi terhadap Korea Utara akan terus dikenakan kecuali negara itu menghentikan semua program nuklearnya.
 #3 Matawang GBP menguat secara keseluruhan sejak pukul 4.30 petang tadi selepas pengumuman indeks PMI sektor perkhidmatan UK. Indeks PMI sektor perkhidmatan ini meningkat ke paras tertinggi sejak tiga bulan yang lalu, meneruskan pemulihan selepas kejatuhan ke paras terendah pada bulan Mac. Bacaan indeks meningkat ke paras 54.0 pada Mei dari 52.8 pada April. Bacaan kali ini juga jauh melebihi jangkaan pasaran 52.9.
#4 Matawang AUD adalah matawang paling lemah pada Selasa. Matawang Aussie itu melemah menjelang pengumuman polisi pada pukul 12.30 tengah hari tadi. Sebelum itu, Australia melaporkan data akaun semasa yang lebih buruk daripada yang dijangkakan sekaligus menyebabkan AUD tertekan.
#5 Harga minyak mentah bergerak lebih rendah menjelang pengumuman data inventori. Harga minyak terus tertekan disebabkan ura-ura bahawa OPEC akan meningkatkan bekalan di masa akan datang. Terbaru Amerika Syarikat juga meminta kebenaran OPEC untuk menaikkan pengeluaran sebanyak 1 juta tong sehari.


Fakta Yang Trader Perlu Tahu Sebelum News EURO Malam Ini

Kadar inflasi di Kesatuan Eropah (EU) telah menunjukkan isyarat kenaikan. Pemerhati Bank Pusat Eropah sudah mula membuat spekulasi pengurangan polisi pelonggaran (quantitative easing). Sebarang keputusan untuk taper off (pengurangan) mempunyai risiko.
Terdapat bukti-bukti menunjukkan program pelonggaran polisi iaitu, kadar faedah negatif (negative interest-rates), dan program pembelian bond mula meningkatkan inflasi.
Pada ketika ini, kadar inflasi Kesatuan Eropah telah meningkat dari -0.20% Februrari lepas kepada 0.40% pada Oktober. Indeks Harga Pengguna (CPI) juga telah meningkat kepada 100.6 pada Oktober dari 98.72 pada Januari.
Draghi juga mengatakan baru-baru ini, bank pusat mensasarkan kadar inflasi akan berada di bawah 2.00% seawal 2019.
Seperti yang kita telah bincangkan dalam artikel-artikel sebelum ini, inflasi merupakan pembolehubah ekonomi yang sangat penting. Kebanyakan negara-negara barat mensasarkan inflasi 2.00% sebagai tahap optimum bagi ekonomi mereka.
Inflasi yang semakin meningkat menunjukkan ekonomi negara itu dalam keadaan baik, kerana rakyatnya yang berbelanja meningkatkan permintaan  barang-barang seterusnya meningkatkan inflasi. Secara mudah, rakyat negara itu mempunyai wang untuk berbelanja.
 Perbelanjaan domestik atau perbelanjaan rakyat negara itu sendiri adalah sangat penting bagi setiap ekonomi. Dan ia lebih penting bagi negara seperti Malaysia yang mana sebahagian besar pertumbuhan ekonominya disumbangkan oleh perbelanjaan domestik.
Pakar-pakar ekonomi menjangkakan tiada sebarang perubahan polisi yang akan di ambil oleh Bank Pusat Eropah itu pada malam ini.
Dijangkakan soalan tentang pengurangan polisi pelonggaran (tappering easing policy) bakal di tanya oleh wartawan.
Inilah soalan yang akan menjadi tumpuan pada malam ini. Sebarang komen ke arah pengurangan pelonggaran akan menyebabkan turun-naik (volatility) dalam pasaran.
Menurut penganalisis ekonomi di Goldman Sachs, untuk memastikan perjalanan tappering easing policy berjalan dengan lancar, pengurangan pelonggaran hendaklah dilakukan secara berperingkat dalam jumlah yang sedikit. Perlahan dan tenang agar tidak berlaku sebarang volatility yang sukar dikawal.

Bank Pusat Eropah Kehabisan Dana?


Walaupun Stok AS Jatuh, Tapi Harga Minyak Tetap Merosot!

Harga minyak didagangkan lebih rendah pada hari Khamis, terkesan oleh ketidakpastian dalam pasaran selepas OPEC+ membatalkan mesyuarat tanpa mencapai kesepakatan dalam pengeluaran.
Pada pembukaan sesi Eropah, penanda aras niaga hadapan minyak mentah Brent didagangkan susut pada harga $73.15 setong, manakala WTI Amerika Syarikat pula merosot pada $71.90 setong.
Harga minyak mentah Brent telah jatuh hhampir 5% sejak penutupan pada Isnin, setelah perbincangan OPEC+ untuk menetapkan pengeluaran pada bulan Ogos musnah susulan penolakan tuntutan Emiriah Arab Bersatu (UAE) untuk meningkatkan outputnya.
 Hal ini menyebabkan pasaran bimbang bahawa perselisihan ini akan membawa kepada perpecahan dalam perjanjian OPEC+ dan pengeluar bertindak meningkatkan pengeluaran di luar perjanjian.
Sementara itu, bekalan minyak mentah di Amerika Syarikat terus menunjukkan pengurangan dengan menurun sebanyak 8 juta tong pada minggu lalu, menurut data yang dikeluarakan Institut Petroleum Amerika (API).
Namun begitu, harga minyak gagal memberi reaksi terhadap bacaan yang memberangsangkan ini dan diperdagangkan lebih rendah pada sesi dagangan hari ini.


Analisis GOLD – Kecundang Selepas Momentum Kenaikan Harga Gagal Dikekalkan

Pelabur emas pastinya kecewa dengan pergerakan harga yang dipamerkan oleh logam kuning berharga itu apabila gagal mengekalkan momentum peningkatan pada minggu lalu.
Jika diperhatikan carta harga XAU/USD yang mengukur nilai emas berbanding US dolar, harga telah menunjukkan kenaikan dari paras support 1785.00 sehingga ke paras rintangan 1850.00.
Faktor penyusutan US dolar sepanjang minggu lalu telah mendorong harga emas untuk didagangkan meningkat nilai.
Namun penghujung minggu lalu harga emas kembali susut semula selepas paras rintangan 1850.00 gagal ditembusi. Harga juga turun di bawah paras halangan Moving Average 50 (MA50) pada rangka masa 1 jam pergerakan harga yang memberi isyarat perubahan kepada trend bearish.
Pada pembukaan sesi dagangan awal minggu ini, harga masih berada di bawah halangan MA50 dengan jangkaan untuk harga berkemungkinan turun lebih rendah.
Pergerakan harga perlahan dengan sedikit penurunan harga dilihat masih berlegar di zon 1820.00 sehingga ke sesi Eropah.
 Pelabur nyata kecewa dengan dagangan emas yang kecundang walaupun US dolar masih lagi dinilai lemah untuk awal minggu ini.
Penurunan harga bakal susut semula ke paras tumpuan 1800.00 sebelum harga yang berjaya melepasinya akan menguji kembali paras sokongan 1785.00 sebelum ini.
Sekiranya harga berjaya mendapat rentak pengukuhan semula, kenaikan dijangkakan menuju semula ke paras 1850.00 dan cuba untuk menembusi paras rintangan tersebut.
Seterusnya paras rintangan tumpuan 1875.00 akan menjadi sasaran kenaikan lebih tinggi sebelum harga menuju semula ke paras penting 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Inflasi New Zealand Tepati Ramalan, Bagaimana Pula Data Jualan Runcit AS?

Permulaan dagangan pasaran minggu ini dipelopori oleh matawang komoditi di mana dolar New Zealand dan dolar Australia mengukuh ekoran bacaan data ekonomi China yang dikeluarkan pada sesi Asia semalam mencatatkan bacaan yang positif.
Namun data tumpuan iaitu kadar pertumbuhan GDP di China membimbangkan para pelabur apabila mencatatkan kenaikan kadar yang lebih rendah untuk suku tahun kedua 2019 dan merekodkan angka yang terendah bagi pertumbuhan dalam tempoh 27 tahun.
Dagangan Kiwi yang sedikit perlahan pada sesi New York semalam kembali melonjak pada sesi Asia hari ini setelah data inflasi New Zealand dikeluarkan pada awal sesi. Data indeks harga pengguna untuk suku kedua 2019 seperti jangkaan telah meningkat kepada 0.6% mengatasi bacaan 0.1% pada suku tahun pertama.
 Turut menjadi tumpuan pada sesi Asia pagi ini adalah minit mesyuarat bank pusat Australia untuk Julai 2019. Reserve Bank of Australia (RBA) menyampaikan petunjuk penting kepada pasaran dengan kenyataan bahawa bank pusat bersedia untuk mengubah dasar monetari “jika diperlukan”.
Matawang Aussie bakal terkesan oleh data pekerjaan pada Khamis ini dengan jangkaan penurunan pada angka pertambahan pekerjaan baru di Australia. Pelabur pasti lebih berwaspada untuk mengawal posisi dagangan dolar AUD menjelang data penting tersebut.
Matawang utama iaitu dolar Amerika Syarikat pula masih lagi didagangkan berisiko dengan jangkaan penurunan kadar oleh Federal Reserve untuk mesyuarat Julai. Pasaran telah pun menyerap jangkaan penurunan nilai USD dengan jangkaan sekitar 30 mata asas diturunkan pada mesyuarat polisi 31 Julai nanti.
Sementara itu, pelabur akan memberi tumpuan terhadap data jualan runcit Amerika Syarikat yang akan dikeluarkan pada jam 8.30 malam ini. Dengan jangkaan penurunan pada angka bacaan kali ini, USD diramalkan akan terus didagangkan berisiko.


Sentimen Pasaran Tidak Menentu, Pelabur Kekal Waspada

Meneliti sentimen pasaran kewangan pada awal minggu, matawang Eropah antara yang menunjukkan pergerakan ketara berbanding matawang utama yang lain.
Dagangan dolar Euro mengalami penurunan nilai pada sesi Eropah semalam ekoran bacaan data ekonomi yang dikeluarkan nyata merosot. Khususnya di Jerman sebagai ekonomi terbesar di zon Eropah, data PMI perkhidmatan dan pembuatan mencatatkan bacaan yang lemah.
Turut mengalami penurunan adalah dagangan Pound Sterling berikutan tiada perkembangan dilaporkan berhubung isu sempadan Ireland. Pergolakan politik yang melanda Britain juga menjadi faktor yang meningkatkan kebimbangan para pelabur.
 Berikutan ketidaktentuan pada perkembangan rundingan dagang antara Amerika Syarikat dan China telah memberikan bayangan sentimen berisiko pasaran terhadap para pelabur. Dengan itu, aset safe-haven mendapat tarikan dalam pasaran semasa ekoran aliran keluar pelaburan dari aset yang berisiko sebelum ini.
Bacaan data ekonomi Amerika Syarikat juga dilihat bercampur-campur membuatkan dagangan dolar USD gagal mendapatkan rentak pengukuhan pada awal minggu. Tumpuan turut terarah pada data keyakinan pengguna AS yang akan dikeluarkan pada malam ini.
Kebimbangan pelabur juga didorong oleh ancaman Presiden Amerika Syarikat Donald Trump terhadap keputusan yang dibuat oleh Federal Reserve dalam penetapan polisi monetari yang tidak disenangi beliau dalam kenyataan yang ditulis pada akaun media sosial Twitter rasminya.


Pound Naik Mendadak Gara-Gara Lonjakan Data Jualan Runcit UK

Pejabat Statistik Kebangsaan UK melaporkan bahawa data jualan runcit meningkat sebanyak 2.3 peratus pada bulan April berbanding penurunan sebanyak 1.4 peratus di dalam bulan sebelumnya.
Kebangkitan data jualan runcit dengan bacaan yang lebih besar berbanding jangkaan itu secara tidak langsung mengukuhkan keyakinan terhadap ekonomi British.
Angka tersebut juga merupakan bacaan tertinggi yang dicapai sejak Januari 2016.
 Sebelum data ini diumumkan, penganalisis hanya meramalkan peningkatan sebanyak 1.0 peratus.
Jualan runcit teras, tidak termasuk jualan kereta dan bahan api juga melonjak sebanyak 2.0 peratus pada bulan April berbanding penurunan sebanyak 1.2 peratus yang disemak semula daripada bacaan 1.5 peratus.
Data tersebut juga telah menghantar sterling ke paras $1.30 buat kali yang pertama sejak September lalu sekali gus meletakkan prospek kenaikan kadar yang lebih awal berbanding jangkaan dari Bank Pusat England.
Langkah Sekatan Masih Tidak Mampu Melumpuhkan Lonjakan Harga Hartanah di China


Kelembapan Pertumbuhan Ekonomi China Beri Kesan Kepada Dagangan Komoditi?

Harga minyak mentah pada dagangan sesi Asia menyusut susulan China yang merupakan pengimport minyak terbesar dunia, mencatatkan pertumbuhan ekonomi yang lemah dalam tempoh hampir tiga dekad, dipengaruhi oleh pertikaian perdagangan dengan Amerika Syarikat.
Penanda aras global niaga hadapan minyak mentah Brent menyusut sebanyak 0.6% kepada $59.57 manakala niaga hadapan WTI AS turun 0.2% kepada $53.81 setong.
Pertumbuhan ekonomi (GDP) China pada suku ketiga jatuh kepada 6% dalam tempoh tahun ke tahun iaitu merupakan kadar paling rendah hampir tiga dekad dan turut tersasar daripada jangkaan pada 6.1%, didorong oleh kelemahan pengeluaran kilang dan permintaan domestik yang lembap.
Selain itu, peningkatan dalam inventori minyak mentah AS pada minggu lepas sebanyak 9.3 juta tong daripada bacaan sebelum pada 2.9 juta tong, juga turut mendorong kepada pergerakan harga minyak hari ini.
 Di sisi lain, harga emas juga turut mencatat kemerosotan memandangkan selera terhadap risiko bertambah selepas UK dan Kesatuan Eropah (EU) mengumumkan perjanjian Brexit dapat dicapai bagaimanapun kebimbangan terhadap perjanjian itu masih berterusan memandangkan ia juga perlu mendapat kelulusan daripada Parlimen Britain.
Walaupun dengan kejatuhan dalam saham China berikutan data GDP China yang lemah, logam kuning ini tidak berjaya untuk memperoleh manfaat daripada laporan itu.
Kelemahan data pertumbuhan telah membuktikan bahawa pertikaian perdagangannya dengan AS telah memberi kesan kepada ekonomi negara. Sehubungan itu, China akan terus berusaha untuk mencapai kesepakatan dengan AS.
Rundingan perdagangan AS dan China masih menjadi tumpuan pasaran dengan kenyataan daripada China yang mahukan AS untuk membatalkan tarif baru di samping turut mengharapkan persetujuan terhadap perjanjian tersebut tercapai dengan secepatnya.


Corak ‘Bullish’ Masih Kekal Pada Carta AUD/USD, Harga Capai Paras Tertinggi 5 Bulan

Menyambung corak pergerakan minggu lalu, US dolar masih didagangkan lemah setelah pelabur melihat petunjuk yang semakin meyakinkan untuk Federal Reserve (Fed) memperlahankan pengetatan dasar monetari.
Selepas data inflasi Amerika Syarikat (AS) mencatatkan penurunan 6 bulan berturut-turut, para penggubal polisi mula melihat pilihan kenaikan kadar faedah lebih rendah iaitu 25 ke 50 mata asas.
Justeru, reaksi pasaran sejak minggu lalu terus menyaksikan pegangan US dolar dilepaskan sehingga dijangkakan menjelang mesyuarat FOMC pada awal Februari nanti.
Mata wang utama yang lain dalam pasaran bakal memanfaatkan situasi ini untuk kembali catatkan peningkatan nilai semula.
Dolar Australia turut mencatatkan kenaikan berbanding US dolar untuk beberapa minggu sebelum ini.
Pada carta pasangan mata wang AUD/USD, corak bullish masih dipaparkan sehingga minggu lalu ekoran faktor penyusutan ketara oleh US dolar.
Selepas mengakhiri dagangan minggu lalu di bawah paras 0.70000, harga yang memulakan dagangan di awal sesi Asia pagi ini terus melonjak melepasi paras tersebut dengan susut semula di pembukaan awal sesi Eropah.
 Lonjakan tersebut telah mencatatkan paras ketinggian terbaru 5 bulan dengan jangkaan kenaikan harga masih akan diteruskan.
Turut menunjukkan isyarat bagi trend bullish adalah harga yang masih bergerak di atas paras sokongan Moving Average 50 (MA50) pada rangka masa 1 jam di carta AUD/USD.
Kenaikan lebih tinggi jika diteruskan dilihat akan menuju ke sekitar 0.71000 yang bakal menjadi zon rintangan terbaru buat harga.
Namun jika berlaku penurunan semula, harga yang gagal kekal berada di atas paras 0.70000 berkemungkinan susut kembali ke zon RBS (resistance become support) pada 0.69000.
Penurunan lebih rendah melepasi zon tersebut akan memberi isyarat terbaru bahawa perubahan trend harga sedang berlaku.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tepati Ramalan Penurunan, EUR/JPY Susut Ke Paras Terendah Terbaru 5 Minggu

Menepati ramalan penganalisis terhadap pergerakan harga pada carta pasangan mata wang EUR/JPY semalam apabila harga susut sehingga ke zon support 128.00 selepas gagal melepasi rintangan pada zon 128.600 yang diuji.
Yen mempamerkan penyusutan nilainya pada sesi Asia pagi ini (Rabu) bersambung ke sesi Eropah selepas keputusan mesyuarat dasar monetari bank pusat Jepun diberi tumpuan.
Sementara untuk dagangan Euro pula, pelabur akan memberi perhatian terhadap terbitan data-data sektor ekonomi tumpuan di Eropah pada Khamis.
Bank of Japan (BOJ) mengekal kadar faedah tidak berubah di paras -0.10% seperti yang dijangkakan untuk meneruskan polisi yang longgar dalam menyokong ekonomi.
Unjuran positif oleh BOJ terhadap pemulihan ekonomi daripada pandemik secara beransur-ansur dan juga peningkatan pada pengeluaran dan eksport gagal mendapat reaksi positif daripada pelabur menyaksikan pergerakan lemah Yen.
Justeru, kenaikan harga pada carta EUR/JPY dilihat pada sesi Asia selepas harga melonjak dari zon support 128.00.
Halangan pada paras Moving Average 50 (MA50) pada rangka masa 1 jam pada carta EUR/JPY turut dinilai pelabur sebagai isyarat bagi pergerakan harga selanjutnya.
 Kenaikan harga dilihat bakal menguji semula paras 128.600 pada zon SBR (support become resistance) tersebut selepas kenaikan semalam gagal menembusinya.
Melepasi zon SBR tersebut akan memberi petunjuk lebih jelas terhadap perubahan trend bullish harga seterusnya akan mensasarkan ke paras ketinggian 130.00.
Sebaliknya, jika kenaikan harga hanya sekadar pembetulan harga, berkemungkinan corak penurunan harga yang dipaparkan sejak minggu lalu akan diteruskan.
Penurunan di bawah zon support 128.00 dijangka menuju ke paras tumpuan seterusnya pula yang lebih rendah sekitar 127.300.
Lihat gambar carta harga pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Emas Sekali Lagi Meningkat Uji Rintangan $1,745

Carta harga XAU/USD yang mengukur nilai emas berbanding US dolar melihatkan logam kuning berharga itu bergerak stabil pada minggu ini.
Harga emas telah pamerkan peningkatan sejak minggu lalu berikutan penyusutan US dolar dalam pasaran susulan penurunan pada hasil perbendaharaan Amerika Syarikat (AS) sebelum ini.
Selepas melonjak dari paras support 1680.00 minggu lalu, kenaikan harga emas telah kembali mencapai paras 1745.00 yang menjadi paras rintangan harga untuk beberapa minggu sebelum ini.
Selepas kenaikan mencapai paras ketinggian tersebut pada Selasa lalu, harga bergerak mendatar pada rabu semalam di atas paras sokongan Moving Average 50 (MA50) pada rangka masa 1 jam.
Belum lagi memberi isyarat untuk membuat penurunan, harga membuat kenaikan lagi pada dagangan hari ini (Khamis) ke paras rintangan 1745.00 semula pada sesi Eropah. Namun, harga dilihat masih bergelut untuk menembusi zon tersebut.
 Jika kenaikan berjaya diteruskan, zon SBR (support become resistance) pada 1765.00 dilihat menjadi tumpuan utama harga sebelum kenaikan lebih tinggi akan menuju ke paras 1800.00 semula.
Sebaliknya jika zon rintangan 1745.00 masih kebal untuk ditembusi, pelabur perlu bersedia untuk situasi kejatuhan emas semula dengan jangkaan harga akan menuju kembali ke paras 1720.00.
Untuk penurunan lebih rendah, zon sokongan harga dilihat berada di paras 1700.00 dan juga 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Betul ke Cara Anda Risikokan 2% Setiap Kali Trading?

Buka MT4 nampak ada setup Sell seperti yang di pelajari. Terus entry SELL, Volume 0.10 bersamaan $1.00 per pip. Seketika kemudian price naik. Floating -$5.00.
Jantung berdebar-debar. Kemudian price naik lagi, -$10.00…..mula berpeluh dalam kedinginan.
“Abang, makanan dah siap….makan dulu nanti sejuk.”
“Sayang makanlah dulu, Abang tengah trade ni. Nanti abang makan.”
Tak lama kemudian price mula turun. Dari -$10.00 sekarang menjadi -$5.00 dan kemudian mula profit, $2.00. Ok sekarang baru boleh makan. Terus ke meja makan tapi dalam kepala masih lagi fikir tentang position yang sedang running. Isteri cuba berbual sambil makan tapi sepatah ditanya sepatah dijawap. Cepat-cepat habiskan makanan dan terus ke komputer.
Aduh….sekarang -$20.00 pula. Buka beberapa Timeframe lain….dah betul entry. Macam mana ni dah 2% floating, kemudian price semakin naik -$30.00. Hati dah mula cemas sebab dah lebih dari risiko yang sepatutnya diambil. Teringat kata-kata cikgu supaya menjaga MM. Dengan berat hati terus cut loss supaya terjaga risiko.
Tidak lama kemudian price turun kembali, mula rasa kesal sebab dah cut loss tadi. Lagi teruk bila tengok price meluncur laju turun.
Pernah alami situasi seperti diatas? Kenapa ini terjadi?
Salah satu sebab ialah kerana tidak tahu dimana tempat yang betul untuk letak SL atau cut loss. Jadi entry tadi dibuat tanpa membuat pengiraan saiz lot yang sepatutnya dibuka.
Trader wajib tahu cara pengiraan saiz lot berdasarkan risiko yang hendak diambil supaya risiko adalah minima.
Money management
2% bermaksud 2/100 x capital. Jika modal USD50
 2/100 x 1000 = USD20.00
Ramai yg keliru bila sebut jgn risiko lebih dr 2% per trade. Apa yg sesetengah trader faham ialah buka lot 2%.
Sebenarnya 2% risk per trade bermaksud jika kena SL kita loss 2% @ USD20.00 jika bermodalkan $1000
Untuk lot size formula adalah seperti berikut :-
Risk (USD) / jarak SL (pip)
Cth jarak SL ialah 40, maka nilai per pip ialah
$20/40 pip = 50 sen/pip
Jika acc standard, lot size ialah 0.05
Jadi semakin tggi nilai SL, semakin kecil lot size kita. Tapi kita tetap rugi USD yg sama iaitu USD20 @ 2% jika modal kita USD50.
Berapa % risk yg sepatutnya? Agak subjektif, bergantung kepada berapa trader sanggup rugi.
Tetapi secara dasarnya jangan risikokan lebih dari 2% per trade.
Trading is about probability, protect your capital.
Baca lebih banyak TIPS untuk berjaya dalam forex trading di sini- KLIK SINI. Ingat! Baca INTRADAY baru TRADE!


Risiko Politik Australia : Ini Sebab Kejatuhan Matawang AUD Pagi Tadi

Matawang AUD adalah matawang paling lemah pada sesi Asia hari Khamis di mana ia melemah berbanding matawang-matawang utama yang lain berikutan risiko politik yang tercetus di Australia. Paling jelas dilihat menjunam pada pagi ini adalah pasangan matawang AUD/USD.
Perdana Menteri Australia, Malcolm Turnbull berhadapan risiko politik pada Khamis selepas tiga daripada menteri kabinet beliau meletakkan jawatan. Ketiga-tiga menteri itu mahu pemilihan parti diadakan semula untuk memutuskan masa depan beliau.
Menteri Kewangan Mathias Cormann, Menteri Komunikasi Mitch Fifield dan Menteri Kerja Michaelia Cash mengadakan sidang media bersama pagi tadi dan mengumumkan perletakan jawatan mereka.
 “Perletakan jawatan itu bermaksud ia sudah berakhir terhadap beliau dan Australia akan mendapat pemimpin baru hari ini,” kata Haydon Manning, pemerhati politik di Universiti Flinders.
Sejak tahun 2007, ekonomi ke-13 terbesar dunia ini telah menyaksikan perubahan kepimpinan sebanyak lima kali dan tiada Perdana Menteri yang menghabiskan penggal sepenuhnya.
Ketika ini matawang Aussie kekal tertekan dan dijangka berlanjutan selagi tiada penyelesaian dalam isu politik Australia. Indeks saham utama Australia juga mengalami kejatuhan pada Khamis dengan ASX200 jatuh 0.25% setakat pada pukul 12 tengah hari.


Iran Tambah Kedukaan Pada Dagangan Minyak

Minyak mentah didagangkan suram untuk hari kedua berturut-turut pada hari Jumaat, ketika US dolar terus mengekalkan momentum pengukuhannya menjelang dagangan penghujung minggu.
Penanda aras niaga hadapan minyak mentah Brent didagangkan lemah pada $72.40 setong, melanjutkan penurunan 1.8% yang dicatatkan pada sesi sebelumnya.
Sementara dagangan WTI Amerika Syarikat pula menyusut lebih rendah ke sekitar harga $70.40 setong, setelah jatuh sebanyak 1.5% pada hari Khamis.
Pada hari Rabu, dagangan minyak mentah Brent telah menyentuh tahap tertinggi sejak April 2019 sementara WTI pula mencecah paras tertinggi sejak Oktober 2018.
 Bagaimanapun, pengukuhan yang dicatatkan tidak bertahan lama berikutan kebangkitan semula US dolar selepas keputusan mesyuarat polisi FOMC menunjukkan kenaikan kadar faedah yang lebih cepat dari dijangkakan.
Lonjakan US dolar ke paras tertinggi dua bulan berbanding pesaing utama, telah membuatkan harga minyak lebih mahal bagi pemegang kebanyakan matawang utama lain.
Selain itu, kenyataan perunding tertinggi Iran pada hari Khamis mengenai perbincangan antara Tehran dan Washington untuk menghidupkan semula perjanjian nuklear 2015 juga menambah sentimen negatif dagangan minyak mentah.
Wakil Menteri Luar Iran, Abbas Araqchi memberitahu bahawa kedua-dua pihak telah mencapai kemajuan yang baik dalam perbincangan tersebut, tetapi masih ada masalah penting dalam rundingan perlu diselesaikan.


Ketahui Pergerakan Matawang Menjelang Sesi New York

Momentum pengukuhan US dolar diteruskan pada sesi Eropah, memperlihatkan mata wang gergasi itu kekal didagangkan tinggi berbanding pesaing utamanya.
Pengukuhan US dolar bergerak seiring dengan hasil bon AS 10 tahun yang meningkat ke tahap tertinggi dua tahun pada 1.89%, berikutan optimisme pasaran untuk kenaikan kadar faedah oleh Federal Reserve (Fed).
Ketika penulisan, indeks dolar diniagakan meningkat pada sekitar harga 95.60 berbanding kebanyakan mata wang utama.
Setelah meneliti data inflasi UK yang diterbitkan pada awal sesi, mata wang pound mula mendapat sokongan untuk meningkat dengan harapan Bank Pusat England (BOE) akan bertindak sekali lagi meningkatkan kadar pada bulan Disember.
 Menjadi tumpuan pelabur kini adalah ucapan Gabenor BOE, Andrew Bailey pada malam ini bagi mendapatkan petunjuk untuk penetapan kadar faedah akan datang.
Sementara itu, mata wang euro diniagakan mendatar disebabkan pergerakannya terbatas oleh kekuatan dolar greenback.
Mata wang sensitif risiko, dolar Aussie dan kiwi diniagakan sedikit meningkat ketika sesi Eropah selepas mempamerkan aksi menyuramkan pada sesi sebelumnya kerana ditekan oleh US dolar yang kuat.
Menuju ke pembukaan sesi dagangan New York, pelabur turut menantikan penerbitan data inflasi Kanada yang dijangka akan menunjukkan sedikit penurunan pada bulan Disember berbanding sebelumnya.


EUR/USD Rekod 270 Pips Kenaikan Minggu Lalu, Akan Terus Kenaikan Lebih Tinggi?

Menjelang terbitan data PMI pembuatan Amerika Syarikat tinjauan ISM pada sesi New York, dagangan US dolar bergerak lemah pada permulaan minggu ini.
Ini adalah susulan kenyataan Presiden AS Donald Trump yang dilihat tidak memberi impak ketara terhadap perjanjian perdagangan AS-China yang sebelum ini dikhuatiri terjejas selepas ketegangan yang semakin meningkat.
Selain itu, Amerika Syarikat kini sedang berdepan risiko rusuhan di bandar-bandar utama yang berpotensi melumpuhkan aktiviti ekonomi berikutan kematian George Floyd, lelaki berkulit hitam ketika insiden penahanan oleh pihak berkuasa Minneapolis.
Penyusutan US dolar memberi peluang untuk dagangan Euro kembali menyambung pengukuhan dengan siri kenaikan harga yang dipamerkan pada carta harga pasangan EUR/USD minggu lalu.
Euro masih lagi disokong oleh sentimen dana pemulihan oleh Suruhanjaya Eropah untuk membantu negara-negara anggota yang terjejas akibat pandemik Coronavirus.
Namun, pelabur juga akan berwaspada untuk dagangan Euro pada minggu ini menjelang keputusan mesyuarat polisi dasar bank pusat Eropah.
Pada carta EUR/USD minggu lalu, harga merekodkan kenaikan mingguan sekitar 270 pips dengan paras ketinggian dicapai pada Jumaat lalu di sekitar paras 1.11400 sebelum menutup dagangan lebih rendah.
 Bersambung pada sesi Asia hari ini, harga yang masih bergerak di atas paras halangan Moving Average 50 (MA50) pada rangka masa 1 jam pergerakan di carta EUR/USD, menunjukkan kenaikan diteruskan menguji semula paras ketinggian 1.11400 tersebut.
Kenaikan harga yang diteruskan dilihat akan menuju zon tumpuan pada 1.11800 dan 1.12000 untuk harga mencatatkan paras ketinggian terbaru sejak dagangan Mac lalu.
Namun jika penurunan harga kembali berlaku, harga bakal turun menguji paras sokongan 1.10900 dan juga sokongan dinamik MA50 sebelum membuat penurunan lebih rendah.
Penurunan yang diteruskan dilihat akan menuju zon RBS (resistance become support) pada sekitar 1.10000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Kes Harga Emas Makin Naik Ni?

Dagangan emas bergerak lebih tinggi ke paras tertinggi dua minggu pada sesi Asia, di tengah penyusutan US dolar ketika para pelabur menantikan penerbitan laporan minit mesyuarat FOMC pada hari Khamis.
Pada sesi Asia, logam berharga emas didagangkan meningkat di sekitar harga $1,797 per auns, sementara niaga hadapan emas pula positif pada $1,798 per auns.
Pergerakan suram dolar greenback telah memberi peluang untuk dagangan emas meningkat lebih tinggi. Indeks dolar diniagakan susut di sekitar harga 92.16 berbanding kebanyakan matawang utama.
 Walaupun terdapat tanda-tanda pemulihan ekonomi yang pesat, langah rangsangan yang berterusan dan tekanan inflasi yang melambung tinggi akan terus menyokong permintaan logam kuning sebagai lindung nilai kepada inflasi dan mempengaruhi pergerakan jangka pendek emas.
Bacaan data pekerjaan NFP yang lebih baik dari jangkaan pasaran sebelum ini, gagal mengujakan pelabur selepas melihat kadar pengangguran yang turut meningkat. Ini menunjukkan bahawa Fed mempunyai masa untuk tidak terburu-buru mengurangkan pembelian aset dan menaikkan kadar.
Bagaimanapun, pengeluaran laporan minit mesyuarat FOMC pada hari Khamis ini mungkin akan menawarkan petunjuk lebih jelas kepada pelabur mengenai jangkaan Fed baru-baru ini bahawa kenaikan kadar faedah akan berlaku pada tahun 2023.


Hati-Hati Trader! GBP/USD Berisiko Untuk Terus Tergelincir

Kembali berisiko buat dagangan Pound, perkembangan di UK dilihat tidak begitu memberangsangkan ekoran perancangan pembukaan ekonomi UK oleh Perdana Menteri Boris Johnson tergendala.
Ekoran kebimbangan terhadap penularan varian Covid-19 Delta di UK, UK secara rasminya telah mengumumkan penangguhan untuk langkah menghapuskan sekatan pergerakan yang dijadualkan pada 21 Jun sebelum ini, dilanjutkan sehingga 19 Julai.

Jom perhatikan pergerakan harga pada carta utama pasangan mata wang GBP/USD.
Prestasi Pound yang dijangka akan terus suram pada minggu ini bakal mendorong penurunan harga yang lebih rendah sekiranya US dolar terus mendominasi.
Namun begitu, momentum penurunan yang dipamerkan pada penghujung minggu lalu mula perlahan pada awal minggu ini ekoran pelabur yang berwaspada terhadap US dolar menjelang mesyuarat FOMC pada Khamis.
Faktor tersebut berjaya membendung harga pada carta GBP/USD daripada jatuh lebih rendah apabila harga berjaya disokong pada zon support 1.41000.
 Pergerakan harga mendatar di atas paras 1.41000 sehingga bersambung pada sesi Asia pagi Selasa, namun pelabur masih berhati-hati untuk jangkaan penurunan yang boleh berlaku dengan harga masih bergerak di bawah paras halangan Moving Average 50 (MA50) yang menjadi isyarat bagi corak bearish trend.
Jika penurunan harga terus berlaku, harga yang turun di bawah zon harga 1.41000 dilihat akan menuju pula ke paras sokongan lebih rendah pada 1.41000 yang berada pada zon RBS (resistance become support).
Namun jika zon support 1.41000 terus berjaya menyokong semula kenaikan harga pada minggu ke-5 berturut-turut, harga akan kembali menuju semula ke zon rintangan pada 1.42000.
Melepasi rintangan itu, sasaran lebih tinggi untuk kenaikan harga terlihat pada paras sekitar 1.43000.
Untuk dagangan Pound hari ini, laporan data pekerjaan UK bakal yang akan diterbitkan pada sesi Eropah akan menjadi tumpuan para pelabur.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dua Laporan Penting Tumpuan Pada Hari Jumaat

Inflasi Zon Eropah (2.00 pm)

Hari ini kedua-dua negara Jerman dan Itali akan mengeluarkan data inflasi harga pengguna bagi bulan September dengan jangkaan ECB akan mula mengumumkan pelan untuk mengurangkan pelonggaran dasar mereka.
Ahli ekonomi menjangkakan inflasi di Jerman kekal di paras 0.1% sama seperti bulan yang lalu, manakala di Itali pula inflasi dilihat akan bergerak perlahan kepada 0.3% pada bulan September.
EUR/USD tutup di paras 1.1835, susut 0.20%
Data Inflasi Dan Pekerjaan US (8.30 malam)

 Pemain pasaran akan meneliti data inflasi seperti indeks harga pengguna (CPI) yang akan dikeluarkan pada hari Jumaat bagi mencari petunjuk adakah kebimbangan terhadap kadar inflasi yang perlahan selama ini benar atau hanya bersifat sementara.
Penganalisis menjangkakan teras inflasi pengguna melalu CPI naik 0.2% pada bulan September dalam unjuran bulan ke bulan, dan 1.8% dalam bandingan tahun ke tahun.
Menjelang data inflasi ini, Fed cawangan St. Louis, Presiden Bullard semalam memberi amaran kepada bank pusat untuk berhenti menaikkan kadar faedah sehingga pertumbuhan inflasi kembali pulih ke arah sasaran.

Laporan data jualan runcit US akan mengikuti selepas ;aporan inflasi ini dikeluarkan dengan jangkaan akan menunjukkan perkembangan pada bulan September kepada 1.7% berbanding bulan sebelumnya.
US dolar sedikit mengukuh menjlang laporan-laporan malam ini.


4 Perkara Yang Menjadi Tumpuan Pasaran Bermula Sesi Eropah Hari Ini!

Memasuki sesi Eropah, berikut merupakan beberapa perkara utama yang menjadi tumpuan pasaran hari ini.
1. Data Pertumbuhan Keluaran Dalam Negara Kasar UK
Sesi pasaran Eropah hari ini bakal disajikan dengan penerbitan bacaan awal pertumbuhan ekonomi UK yang dijangka menjadi petunjuk kepada penetapan dasar monetari oleh Bank of England (BoE).
Bacaan awal pertumbuhan KDNK UK bagi suku keempat 2019 dijangka berada pada paras 0.0%, selepas mencatat kenaikan 0.4% sebelumnya.
2. Ucapan Presiden ECB, Christine Lagarde
Presiden Lagarde akan menyampaikan ucapan pembukaan pada penyampaian laporan tahunan ECB di Parlimen Eropah. Beliau juga akan bertemu dengan penggubal dasar lain dan mungkin memberikan beberapa petunjuk mengenai penilaian semasa ECB terhadap ekonomi Eropah.
 ECB kini sedang menjalankan kajian strategiknya, di mana menurut Lagarde ia dijangka akan selesai pada bulan Julai.
3. Keterangan Pengerusi Federal Reserve A.S, Jerome Powell
Jerome Powell akan memberi keterangan di hadapan Jawatankuasa Dewan Perkhidmatan Kewangan dalam Laporan Dasar Monetari Fed yang dikemukakan dua kali setahun kepada Kongres.
Beliau dijangka akan mengulangi pandangan bank pusat terhadap kadar faedah semasa yang telah menyokong ekonomi Amerika Syarikat.
4. Ucapan Gabenor BoE, Mark Carney
Carney akan menyampaikan keterangannya kepada sebuah jawatankuasa di House of lords UK, dan dijangka turut memberi pandangannya mengenai data pertumbuhan ekonomi UK yang dikeluarkan sebelum itu.


Kiwi Seakan Mahu Menyembah Bumi Menjelang Kenyataan RBNZ

Kiwi dan Dollar Australia melemah berbanding rakan sejawatnya dari AS pada hari Rabu. Pelabur yang mula memberi perhatian terhadap keputusan dasar dari Reserve Bank of New Zealand (RBNZ) terus memberi tekanan buat matawang utama ini.
AUD/USD mula memanjat ke tangga tertinggi sepanjang 3 Mei lalu.
AUD/USD, 15 minit
Dollar AS merosot semalam selepas data produktiviti bukan ladang menurun 0.5% bagi suku ke-2.
Sementara itu, pasaran terus dikuatkan dengan jangkaan kenaikan kadar oleh Fed sebelum akhir tahun ini.
 Terdahulu, Gabenor RBA, Stevens menggesa menggesa kerajaan Australia untuk mengambil langkah-langkah selanjutnya bagi meningkatkan pertumbuhan ekonomi.
Selain itu, NZD/USD dinilai pada 0.7208.
NZD/USD, 15 minit
Fokus utama pasaran mula beralih kepada kenyataan dasar RBNZ pada hari Khamis. Ramai menjangkakan bank tersebut akan mengumumkan penurunan kadar faedah sebanyak 0.25%.
US Dollar Index yang mengukur kekuatan Greenback pula menurun 0.34%, yang paling rendah sejak 5 Ogos lepas.
Isu apa yang sedang melanda pasaran minyak mentah sekarang? Klik pautan ini untuk buktikan yang anda benar-benar ambil berat!


Dagangan Euro Tidak Menentu Ekoran Pilihanraya Parlimen Telah Bermula

Selepas mencapai paras tertinggi dua tahun dagangan, matawang dolar Amerika Syarikat kembali menunjukkan penurunan berikutan data domestik yang lemah dan ancaman ekonomi ekoran ketegangan perang dagang yang berlanjutan menimbulkan jangkaan bahawa kadar faedah bakal diturunkan pada tahun ini.
Kadar jualan rumah baru di Amerika Syarikat mencatatkan penurunan pada bacaan data yang dikeluarkan semalam lebih rendah berbanding jangkaan penurunan oleh pasaran. Aktiviti perkilangan pada bulan Mei dilihat berada pada tahap yang terendah dalam tempoh sekitar sedekad ini, memberi gambaran bahawa ekonomi menuju ke arah pertumbuhan yang perlahan.
Momentum yang semakin menghilang itu adalah dilihat disebabkan peningkatan risiko terhadap perang dagang AS-China yang menjejaskan keyakinan perniagaan serta pertumbuhan luar negara yang turut perlahan.
Menurut CME Group, jangkaan pasaran terhadap FED yang bakal menurunkan kadar faedah semakin meningkat. Indikator menunjukkan hanya 36.2% sahaja jangkaan kadar akan dikekalkan pada Oktober tahun ini, menurun lebih rendah berbanding 50.8% sebelumnya.
Dagangan Pound Sterling pula turut melemah pada Khamis berikutan tekanan yang dihadapi oleh Perdana Menteri Britain, Theresa May untuk melepaskan jawatan beliau selepas kegagalan mendapatkan sokongan parlimen untuk pelan Brexit beliau.
Andrea Leadsom, ketua dalam Dewan Parlimen telah meletak jawatan dan ada spekulasi mengatakan para menteri yang lain akan turut mengikuti jejak beliau itu.
 Ketidaktentuan politik yang melanda dengan rundingan Brexit yang tidak berpenghujung terus menambah tekanan buat dagangan Sterling dengan merekodkan siri penurunan terpanjang sehingga minggu ini berakhir.
Euro turut didagangkan tidak menentu apabila kembali menunjukkan kenaikan selepas penurunan mencecah ke paras terendah tahun ini berbanding USD dan juga terendah sejak Mei 2017 yang lalu.
Data ekonomi pada zon Eropah khususnya di Jerman dan Perancis yang dikeluarkan semalam dilihat mencatatkan bacaan yang bercampur-campur. Selain itu juga, pergerakan volatile Euro turut disebabkan faktor pilihanraya parlimen yang sedang berlangsung bermula semalam dan keputusan pilihanraya dijangka diketahui pada hujung minggu.
Dolar Kanada kembali mencatatkan penurunan pada dagangan berbanding USD berikutan penurunan pada harga minyak mentah dalam pasaran. Berkemungkinan penurunan tersebut akan berterusan disebabkan risiko pada ketegangan perang dagang yang melanda.
Matawang komoditi dolar AUD dan NZD juga masih didagangkan berisiko terkesan pada faktor perang dagang.
Fokus pelabuar akan tearah pada data tumpuan pada hari ini iaitu data jualan runcit di UK dan data pesanan barangan tahan lama Amerika Syarikat.
Kawal risiko dalam dagangan anda dan berwaspada dengan kemungkinan faktor aktiviti pengambilan keuntungan pada posisi dagangan penghujung minggu ini.


6 Berita Data Ekonomi Tumpuan Pasaran Minggu Ini (26-30 April 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Jepun (Selasa): Dalam mesyuarat terbaru, Bank of Japan (BOJ) dijangka akan mengekalkan kadar faedah tidak berubah. Sementara, kenyataan oleh bank pusat terhadap polisi monetari akan menjadi tumpuan dengan jangkaan polisi yang longgar akan diteruskan.
Data Inflasi Australia (Rabu 9.30 Pagi): Bacaan bagi indeks harga pengguna di Australia untuk suku pertama tahun 2021 akan diterbitkan pada minggu ini. Angka bacaan diramalkan kekal seperti suku sebelumnya.
 Mesyuarat FOMC (Khamis 2.00 Pagi): Mesyuarat polisi Federal Reserve (Fed) untuk kali ketiga tahun ini dijangka masih akan mengekalkan kadar faedah di paras terendah 0.25%. Pelabur menjangkakan Fed untuk meneruskan pelonggaran polisi untuk menyokong ekonomi. Sementara, kenyataan bernada hawkish oleh Fed akan mengukuhkan nilai mata wang US dolar dalam pasaran.
Data Keluaran Dalam Negara Kasar AS (Khamis 8.30 Pagi): Bacaan awal untuk pertumbuhan KDNK Amerika Syarikat bagi suku pertama 2021 akan diterbitkan. Jangkaan angka bacaan untuk meningkat kepada 6.5%.
Data PMI Pembuatan dan Perkhidmatan China (Jumaat 9.00 Pagi): Sebagai ekonomi kedua terbesar di dunia, perkembangan sektor ekonomi di China akan terus menjadi perhatian pelabur. Namun bacaa data terbaru bagi sektor pembuatan dan perkhidmatan dilihat kekal positif.
Data Keluaran Dalam Negara Kasar Kanada (Jumaat 8.30 Malam): Kanada akan menerbitkan laporan KDNK bulanan di penghujung minggu ini. Ekonomi Kanada dijangka catat pertumbuhan 0.9% untuk Februari, meningkat berbanding 0.7% pada Januari.


Emas Hampir Mencapai Paras Tertinggi Dua Minggu Lepas

Kehilangan momentum US dolar memberikan kekuatan kepada harga emas untuk terus naik dengan kejatuhan hasil-bon US (bond-yield) dan pembetulan harga (correction) dalam pasaran ekuiti telah membantu harga emas untuk naik dalam jangka pendek.
US dolar masih lagi sukar untuk mendapatkan kekuatannya ketika ini (sesi US) dan sedang cuba menuju ke paras 1.0500. Ketika ini Eur/Usd didagangkan di 1.0544.
Hasil bon US10-tahun juga masih berada di bawah paras 2.50% memberikan penguatan untuk harga emas terus naik. Hasil bon ialah kadar faedah yang diberikan setiap tahun jika kita membeli instrumen ini.
 Terdapat penjualan US dolar yang signifikan dalam London Fix dan harga emas turut melonjak tinggi dan menembusi $1,150 dan ketika ini didagangkan di paras $1,157.60.
US dolar berada di bawah tekanan selepas Eur/Usd spiked ke atas sehingga mencecah paras 1.0650. Tidak dapat dinafikan hal ini disebabkan kurangnya jumlah dagangan yang menyebabkan pasaran dengan mudah bergerak dalam volatility (turun-naik) yang tinggi.
Harga logam kuning jatuh mendadak sejak Donald Trump dipilih menjadi presiden. Penganalisis juga memberi amaran tentang sentiment logam berharga ini yang masih suram dalam jang masa sederhana berikutan jangkaan lebih banyak kenaikan kadar oleh The Fed pada tahun depan.
Emas TF 1 Jam


EUR/JPY Akhirnya Berubah Arah Semula Minggu Ini!

Perubahan arah harga dapat disaksikan pada carta pasangan mata wang EUR/JPY jika dibanding pada minggu ini dengan minggu lalu.
Sepanjang minggu lalu, pelabur menyaksikan corak penurunan berterusan harga dari awal minggu pada Isnin sehingga Khamis, namun pada penutup dagangan minggu lalu pada Jumaat barulah harga mula menukar arah membuat kenaikan semula.
Mata wang Euro yang bergerak berlawanan dengan US dolar mula memaparkan kenaikan ketika laporan data pekerjaan NFP Amerika Syarikat (AS) pada minggu lalu diterbitkan dengan bacaan bulan Oktober yang mengecewakan.
Setelah berjaya melonjak pada penghujung minggu, Euro mengekalkan rentak positif tersebut bersambung pada pembukaan awal minggu semalam disokong pula oleh terbitan data pengeluaran perindustrian Jerman yang memberangsangkan untuk bulan September.
Sementara, mata wang Yen pula mengikut rentak sentimen pasaran semasa yang lebih cenderung ke arah risk-on, namun pelabur kekal waspada untuk sebarang ketidaktentuan yang boleh melanda ketika tumpuan sedang terarah kepada terbitan data inflasi AS pada Khamis ini.
Pada minggu lalu, harga pada carta EUR/JPY sudah mencecah ke zon support 144.00, namun telah berjaya melantun semula di atas paras 145.00.
Malah, harga juga menembusi halangan Moving Average 50 (MA50) pada rangka masa 1 jam di carta EUR/JPY tersebut untuk memberi isyarat perubahan trend bullish susulan penurunan harga sebelum itu gagal diteruskan.
Dagangan Isnin semalam masih menyaksikan kenaikan diteruskan lebih tinggi setelah pembukaan harga di sekitar 145.700 hingga mencapai ketinggian sekitar 147.00 di penghujung sesi New York.
 Walaupun menyambung pergerakan yang lebih mendatar pada hari ini (Selasa) sehingga ke sesi Eropah, pasaran melihat kecenderungan harga untuk menyambung kenaikan lebih tinggi.
Namun, terdapat halangan pada zon 147.700 yang perlu dihadapi oleh harga sebelum paras ketinggian 148.300 pula seterusnya yang dilihat bakal diuji.
Kenaikan lebih tinggi kemudiannya berpotensi untuk mencapai sehingga 150.00 sekiranya pergerakan trend bullish itu dikekalkan.
Sebaliknya, jika harga berubah harga membuat penurunan semula, paras 145.00 akan kembali dituju dengan jangkaan paras sokongan MA50 juga turut akan dilepasi.
Zon support pada 144.00 akan kembali menjadi sasaran untuk diuji setelah beberapa kali zon tersebut berjaya melantunkan semula harga sebelum ini.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangkaan Kenaikan Kadar Pada Bulan Jun Mula Memperlahankan Rentak Logam Berharga

Harga emas meningkat sederhana di dalam sesi Asia pada Selasa disebabkan dagangan berhati-hati pelabur selepas jangkaan kenaikan kadar pada bulan Jun dan prospek yang lebih kukuh bagi matawang US Dollar.
Emas bagi penghantaran Jun di bahagian Comex New York Merchantile Exchange meningkat sebanyak 0.14 peratus kepada $1,228.78 satu troy ounce.
Semalam, harga emas diniagakan agak perlahan pada Isnin disebabkan kemerosotan permintaan terhadap asset selamat selepas kemenangan Emmanuel Macron di dalam pusingan kedua pilihanraya Perancis hujung minggu lepas yang juga sekali gus memberi kelegaan kepada pasaran.
Niaga emas bergelut untuk mempertahankan keuntungan selepas permintaan terhadap save haven asset mula merosot setelah Emmanuel Macron memenangi pilihanraya bagi merebut jawatan presiden Perancis dengan kelebihan 66 peratus pada Ahad.
 Selain itu, US Dollar juga meningkat terhad ke paras tertinggi disebabkan kejatuhan logam berharga yang dinilai di dalam US Dollar.
Niaga emas juga diletakkan di dalam tekanan serta dihantar ke tahap yang paling rendah pada tahun 2017 selepas Amerika Syarikat melaporkan data pekerjaan yang agak positif pada Jumaat, sekali gus menambah keyakinan pasaran terhadap prospek kenaikan kadar seterusnya pada bulan Jun.
Menurut Fed rate monitor tool, pasaran kini menjangkakan 80 peratus jangkaan kenaikan kadar pada bulan depan berbanding dengan 63 peratus pada minggu sebelumnya. Emas merupakan asset yang agak sensitif dengan pergerakan kadar AS kerana sebarang perubahan kadar mampu mengubah kos untuk memiliki logam berkenaan.
Gabenor Ini Berharap Agar Dasar Pelonggaran Kuantitatif Semasa Mampu Mencapai Sasaran Inflasi!